
                  Nr.23/29/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.31/2002 privind serviciile poştale, transmis cu adresa nr.45 din 5 februarie 2002, înregistrată sub nr.23/29/2002 din 5 februarie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                            Nr.23/29/2002

RAPORT

asupra proiectului de Lege pentru aprobarea Ordonanţei Guvernului nr.31/2002 privind serviciile poştale



1. În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.31/2002 privind serviciile poştale, trimis cu adresa nr.45 din 5 februarie 2002, înregistrată sub nr.23/29/2002.



La întocmirea raportului comisia a avut în vedere:

· avizul nr.22/65 din 20.02.2002 al Comisiei pentru buget, finanţe şi bănci care este favorabil proiectului de lege;

· avizul nr.45/14.02.2002 al Comisiei juridice, de disciplină şi imunităţi care este favorabil proiectului;

· avizul nr.36/51 din 14.05.2002 al Comisiei pentru tehnologia informaţiei şi comunicaţiilor care este favorabil proiectului de lege;

· avizul nr.141/31.01.2002 al Consiliului Legislativ care este favorabil proiectului de lege.

Proiectul de lege vizează stabilirea condiţiilor de furnizare a serviciilor poştale şi asigurarea accesului la serviciul universal, în vederea creării unei pieţe concurenţiale şi promovării intereselor utilizatorilor, din perspectiva armonizării cadrului de reglementare în domeniul serviciilor poştale cu prevederile legislaţiei Uniunii Europene.

În vederea alinierii legislaţiei din acest domeniu la acquis-ul comunitar, Ordonanţa Guvernului nr.31/2002 privind serviciile poştale transpune integral prevederile Directivei 97/67/CE (Postal Services Directive), preluând, în plus, prevederi ale propunerii amendate de modificare a Directivei. Prevederile sale se organizează în jurul a cinci centre de interes, respectiv: serviciul universal, serviciile care pot fi rezervate, licenţele şi autorizaţiile care permit furnizarea serviciilor poştale, tarifele şi contabilitatea furnizorilor de servicii poştale, protecţia utilizatorilor şi răspunderea furnizorilor de servicii poştale.

În urma dezbaterilor care au avut loc în cadrul Comisiei pentru industrii şi servicii a Camerei Deputaţilor asupra proiectului de lege, s-au adus unele modificări faţă de forma adoptată de Guvern.

Cele mai importante modificări se referă la:

- personalitatea juridică a furnizorului de servicii poştale. În varianta Guvernului, furnizorul de servicii poştale  putea fi orice persoană de drept public sau de drept privat care prestează servicii poştale. În urma discuţiilor din comisie, s-a considerat oportună eliminarea persoanelor de drept privat care furnizează servicii poştale; aşadar, furnizorul de servicii poştale nu poate fi decât o persoană juridică. (art.2 lit.p);

- la art.3, care prezintă serviciile ce nu intră sub incidenţa prezentei ordonanţe, s-a realizat o restrângere a sferei acestora. În primul rând, au fost eliminate colectarea şi sortarea trimiterilor poştale proprii ale expeditorului. În plus, prevederile art.3 lit.b) au mai suferit o modificare, şi anume transportul şi livrarea acestor trimiteri proprii ale expeditorului, se pot realiza doar prin intermediul unui sediu secundar al acestuia, fiind eliminate filialele şi persoanele juridice din acelaşi grup cu expeditorul. La art.3 lit.c), transportul şi livrarea trimiterilor poştale ale expeditorului, efectuate cu titlu gratuit şi în mod nemijlocit de către o persoană fizică împuternicită de expeditor, s-au limitat la o singură trimitere de acest gen;

- la art.10 alin.2, s-a eliminat necesitatea obţinerii de către autoritatea de reglementare a unui aviz consultativ al Consiliului Concurenţei, în vederea stabilirii obligaţiilor furnizorului de serviciu universal cu poziţie dominantă pe piaţa relevantă;

- la art.11, care instituie drepturile de care beneficiază furnizorul de serviciu universal în vederea asigurării serviciului universal, s-a introdus alin.(2)-(7), care detaliază şi explicitează exercitarea acestor drepturi;

- capitorul V, numit în varianta Guvernului "Autorizaţii" a fost redenumit, cu titlul "Regimul de autorizare a furnizorilor de servicii poştale", şi reformulat, pentru o mai bună claritate şi pentru înlăturarea oricăror interpretări greşite ale prevederilor sale;

- prevederile art.39 au fost modificate, în sensul că responsabilitatea de a proteja bunul care face obiectul unei trimiteri poştale ce se cere a fi ambalată a trecut din sarcina expeditorului în sarcina furnizorului de servicii poştale. De asemenea, s-a impus obligativitatea ca furnizorul de servicii poştale să accepte bunul ambalat de către expeditor atunci când ambalajul folosit de acesta corespunde standardelor şi normelor tehnice în vigoare, dar în acest caz responsabilitatea pierderii, deteriorării, pagubelor pricinuite de către trimiterea poştală, provocate de către vicii ascunse prin ambalare, revine expeditorului;

- anexa ce cuprindea taxele de autorizare a fost eliminată, lăsându-se la latitudinea autorităţii de reglementare stabilirea acestor tarife.

2. Proiectul de lege face parte din categoria legilor ordinare potrivit prevederilor art.72 alin.(2) din Constituţia României.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, doamna secretar de stat Alexandra Hârţan, doamna director Laura Busuioc, din partea Ministerului Comunicaţiilor şi Tehnologiei Informaţiei.

Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege şi amendamentele formulate în şedinţele din 15, 22, 29 mai 2002 şi 5, 12 iunie 2002, şi au hotărât cu unanimitate de voturi avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor cu amendamente admise şi respinse de comisie.

4. La lucrările comisiei au fost prezenţi 23 de deputaţi din totalul de 26 membri.

Raportul comisiei a fost adoptat cu 20 de voturi din voturile celor prezenţi.

I.   A M E N D A M E N T E    A D M I S E



În urma dezbaterilor, comisia propune adoptarea proiectului de lege cu următoarele amendamente:

Nr.

crt.
Text iniţial
Text propus de comisie

(autorul amendamentului)
Motivarea propunerii amendamentelor

0
1
2
3

1
Titlul legii

LEGE

pentru aprobarea Ordonanţei Guvernului nr.31/2002 privind serviciile poştale


Nemodificat


2
Articol unic: - Se aprobă Ordonanţa Guvernului nr.31 din 30 ianuarie 2002 privind serviciile poştale, adoptată în temeiul art.1 pct.VI poz.1 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial, Partea I, nr.87 din 1 februarie 2002.
Art.I: - Se aprobă Ordonanţa Guvernului nr.31 din 30 ianuarie 2002 privind serviciile poştale, adoptată în temeiul art.1 pct.VI poz.1 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial, Partea I, nr.87 din 1 februarie 2002, cu următoarele modificări şi completări:

Raportorii


0
1
2
3

3.
Titlul ordonanţei

ORDONANŢĂ

privind serviciile poştale


Nemodificat


4. 
CAPITOLUL I

Dispoziţii generale


Nemodificat


5. 
Art. 1. - Prezenta ordonanţă are ca scop stabilirea condiţiilor de furnizare a serviciilor poştale şi asigurarea accesului la serviciul universal, în vederea creării unei pieţe concurenţiale şi promovării intereselor utilizatorilor. 


Nemodificat


6. 
Art. 2. - În înţelesul prezentei ordonanţe, următorii termeni se definesc astfel: 


Nemodificat


7. 
a) servicii poştale - servicii destinate publicului, constând în colectarea, sortarea, transportul şi livrarea la destinatari a trimiterilor poştale, efectuate cu caracter profesional şi în scopul obţinerii de profit; 


Nemodificat




8. 
b) reţea poştală publică - sistemul de organizare şi resursele de orice fel, utilizate de un furnizor de servicii poştale, în principal pentru: 

     - colectarea trimiterilor poştale de la toate punctele de acces; 

     - transportul şi manipularea trimiterilor poştale de la punctele de acces ale reţelei poştale până la centrele de distribuire; 

     - distribuirea trimiterilor poştale la adresele indicate pe acestea; 


b) reţea poştală publică - sistemul de organizare şi resursele de orice fel, utilizate de un furnizor de servicii poştale, în principal pentru: 

     - colectarea trimiterilor poştale de la toate punctele de acces; 

     - transportul şi manipularea trimiterilor poştale de la punctele de acces până la centrele de distribuire; 

     - distribuirea trimiterilor poştale la adresele indicate pe acestea; 

Dep.Ioan Bivolaru - PSD-SDU

Dep.István Antal - UDMR

Dep.Aurel Daraban - PSD-SDU


Sintagma "ale reţelei poştale" nu este necesară în contextul definirii punctelor de acces.



9. 
c) puncte de acces - ansamblul instalaţiilor fizice, inclusiv cutiile poştale puse la dispoziţie publicului pe drumurile publice sau în sediile furnizorilor de servicii poştale, prin intermediul cărora trimiterile poştale pot fi introduse în reţeaua poştală; 


c) puncte de acces - ansamblul instalaţiilor fizice, inclusiv cutiile poştale, puse la dispoziţia publicului, prin intermediul cărora trimiterile poştale pot fi introduse în reţeaua poştală publică; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR

Dep.Aurel Daraban - PSD-SDU 


Pentru coroborare cu definiţia de la art. 2 lit. b)



10. 
d) puncte de contact - ansamblul instalaţiilor fizice prin intermediul cărora trimiterile poştale pot fi livrate destinatarilor; 


Nemodificat


11. 
e) colectare - operaţiunea de preluare a trimiterilor poştale depuse la punctele de acces; 
Nemodificat


12. 
f) distribuire - procesul care începe cu sortarea trimiterilor poştale la centrul de distribuire şi se încheie cu livrarea acestora la destinatari; 


Nemodificat


13. 
g) trimitere poştală - un bun, având înscrisă o adresă, aflat în forma definitivă în care urmează să fie transportat de furnizorul de servicii poştale; în afara trimiterilor de corespondenţă, trimiterile poştale pot consta în cărţi, cataloage, ziare, periodice sau colete poştale conţinând bunuri cu sau fără valoare comercială;

g) trimitere de corespondenţă – o comunicare scrisă, tipărită, imprimată sau înregistrată pe orice fel de suport material, care urmează să fie transportată şi livrată, altfel decât electronic, la adresa indicată de expeditor pe acest suport sau pe ambalajul acestuia; cărţile, cataloagele, ziarele şi periodicele nu sunt considerate trimiteri de corespondenţă; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR

Dep.Aurel Daraban - PSD-SDU 


Pentru coerenţa ansamblului prevederii.

14. 
h) trimitere de corespondenţă - o comunicare scrisă, tipărită, imprimată sau înregistrată pe orice fel de suport material, care urmează să fie transportată şi livrată, altfel decât electronic, la adresa indicată de expeditor pe acest suport sau pe ambalajul acestuia; cărţile, cataloagele, ziarele şi periodicele nu sunt considerate trimiteri de corespondenţă; 


h) trimitere poştală - un bun, aflat în forma finală în care urmează să fie transportat şi livrat, altfel decât prin mijloace electronice, la adresa indicată de expeditor; din această categorie fac parte trimiterile de corespondenţă, precum şi cărţi, cataloage, ziare, periodice şi colete poştale conţinând bunuri cu sau fără valoare comercială; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR

Dep.Aurel Daraban - PSD-SDU


Pentru coerenţa ansamblului prevederii.

15. 
i) trimitere poştală internaţională - o trimitere poştală expediată de pe teritoriul României către o adresă care nu se află pe acest teritoriu sau expediată din afara teritoriului României către o adresă aflată pe teritoriul acesteia; 


Nemodificat


16. 
j) publicitate prin poştă - trimiteri poştale interne sau internaţionale care urmează să fie transportate şi livrate la adresa indicată de expeditor pe trimiterea în sine sau pe ambalajul acesteia, constând exclusiv în materiale de reclamă, marketing sau publicitate, care conţin mesaje identice, cu excepţia numelui, adresei şi numărului de identificare a destinatarului, precum şi a altor modificări care nu alterează natura mesajului, dacă aceste trimiteri sunt expediate unui număr semnificativ de destinatari, stabilit de autoritatea de reglementare; nu constituie publicitate prin poştă: 

     - chitanţele, facturile, situaţiile financiare şi alte mesaje nonidentice; 

     - trimiterile poştale care conţin în afară de publicitate prin poştă şi alte trimiteri în acelaşi ambalaj;


j) publicitate prin poştă - trimiteri poştale interne sau internaţionale care urmează să fie transportate şi livrate la adresa indicată de expeditor pe trimiterea în sine sau pe ambalajul acesteia, constând exclusiv în materiale de reclamă, marketing sau publicitate, care conţin mesaje identice, cu excepţia numelui, adresei şi numărului de identificare a destinatarului, precum şi a altor modificări care nu alterează natura mesajului, dacă aceste trimiteri sunt expediate unui număr semnificativ de destinatari, stabilit de autoritatea de reglementare; nu constituie publicitate prin poştă: 

     - chitanţele, facturile, situaţiile financiare şi alte mesaje având un conţinut diferit; 

     - trimiterile poştale care conţin în afară de publicitate prin poştă şi alte trimiteri în acelaşi ambalaj;

Dep.Varujan Pambuccian - Minorităţi


Pentru claritatea exprimării

17. 
k) serviciu de trimitere recomandată - un serviciu poştal ale cărui particularităţi constau în oferirea unei garanţii forfetare împotriva riscurilor de pierdere, furt, distrugere totală sau parţială ori deteriorare a trimiterii poştale şi în eliberarea, la cerere, a unei dovezi privind depunerea la punctul de acces sau livrarea la destinatar; 


Nemodificat


18. 
l) serviciu de trimitere cu valoare declarată - un serviciu poştal a cărui particularitate constă în asigurarea unei trimiteri poştale împotriva pierderii, furtului, distrugerii totale sau parţiale ori deteriorării, pentru o sumă egală cu valoarea declarată de expeditor; 


Nemodificat


19. 
m) serviciu de trimitere contra ramburs - un serviciu poştal a cărui particularitate constă în achitarea contravalorii bunului care face obiectul trimiterii poştale de către destinatar expeditorului prin intermediul reţelei poştale; 


m) serviciu de trimitere contra ramburs - un serviciu poştal a cărui particularitate constă în achitarea contravalorii bunului care face obiectul trimiterii poştale de către destinatar expeditorului prin intermediul reţelei poştale publice; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR


Pentru coroborare cu definiţia de la art. 2 lit. b)



20. 
n) servicii financiar-poştale - ansamblul de servicii de încasări, de plăţi şi transferuri de fonduri efectuate de furnizorii de servicii poştale prin intermediul reţelei poştale; 


n) servicii financiar-poştale - ansamblul de servicii de încasări, de plăţi şi transferuri de fonduri efectuate de furnizorii de servicii poştale prin intermediul reţelei poştale publice; serviciile financiar-poştale fac parte din sfera serviciilor poştale; 

Dep.Mihail Fâcă - PSD-SDU

Dep.Aurel Daraban - PSD-SDU


Pentru coroborare cu definiţia de la art. 2 lit. b) şi pentru a nu se crea confuzii cu privire la natura serviciilor financiar-poştale



21. 
o) serviciu de schimb de documente - furnizarea de mijloace, inclusiv punerea la dispoziţie de către un terţ de sedii ad-hoc şi de mijloace de transport, care permite autolivrarea prin schimb reciproc a trimiterilor poştale între utilizatorii abonaţi la acest serviciu; 


o) serviciu de schimb de documente - furnizarea de mijloace, inclusiv punerea la dispoziţie de către un terţ de sedii ad-hoc şi de mijloace de transport, care permit autolivrarea prin schimb reciproc a trimiterilor poştale între utilizatorii abonaţi la acest serviciu; 

Dep.Mihail Fâcă - PSD-SDU

Dep.Aurel Daraban - PSD-SDU


Pentru realizarea acordului gramatical

22. 
p) furnizor de servicii poştale - orice persoană de drept public sau de drept privat care prestează servicii poştale; 


p) furnizor de servicii poştale - persoana juridică ce prestează servicii poştale; 

Raportorii
Pentru excluderea persoanelor fizice de la furnizarea serviciilor poştale

23. 
q) furnizor de serviciu universal - orice furnizor de servicii poştale care prestează unul sau mai multe servicii poştale din sfera serviciului universal, în zona şi în condiţiile speciale stabilite de autoritatea de reglementare, şi care este desemnat în acest sens de aceasta; 


q) furnizor de serviciu universal -  furnizorul de servicii poştale care prestează unul sau mai multe servicii poştale din sfera serviciului universal, desemnat în acest sens de autoritatea de reglementare; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Condiţiile detaliate în care se realizează desemnarea furnizorului de serviciu universal nu sunt de domeniul legii, fiind lăsată la latitudinea autorităţii de reglementare stabilirea acestora

24. 
r) autorizaţie - orice act care stabileşte drepturi şi obligaţii specifice sectorului poştal şi care permite furnizarea serviciilor poştale, act care poate fi o autorizaţie generală sau o licenţă individuală, astfel: 

     - autorizaţie generală - acea autorizaţie care nu presupune obţinerea unei decizii explicite din partea autorităţii de reglementare înainte de exercitarea drepturilor care decurg din această autorizaţie, indiferent dacă această procedură implică sau nu efectuarea unei notificări ori declaraţii de către solicitant sau a unei înregistrări de către autoritatea de reglementare; 

    - licenţă individuală - acea autorizaţie acordată unui furnizor de servicii poştale şi care îi conferă acestuia drepturi sau obligaţii specifice, suplimentare faţă de cele prevăzute în autorizaţia generală, dacă este cazul, autorizaţie necesară pentru ca furnizorul să poată exercita activităţile corespunzătoare, dacă exercitarea acestor activităţi este condiţionată de obţinerea în prealabil a unei decizii explicite din partea autorităţii de reglementare;


Se abrogă
Raportorii
Definiţiile sunt introduse la capitolul privind autorizarea furnizorilor de servicii poştale

25. 
s) cheltuieli terminale - remunerarea furnizorilor de serviciu universal pentru distribuirea pe teritoriul României a trimiterilor poştale expediate din afara teritoriului României; 


s) cheltuieli terminale - remunerarea furnizorului de serviciu universal pentru distribuirea pe teritoriul României a trimiterilor poştale expediate din afara teritoriului României; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Prin folosirea pluralului se induce obligativitatea existenţei mai multor furnizori de serviciu universal, iar singularul exprimă doar posibilitatea existenţei mai multora

26. 
t) expeditor - persoana fizică sau juridică ce generează efectiv trimiterea poştală şi o introduce în reţeaua poştală, personal sau prin intermediul unui terţ; 


t) expeditor - persoana care generează efectiv trimiterea poştală şi, personal sau prin intermediul unui terţ, o introduce în reţeaua poştală publică; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru claritatea exprimării



27. 
u) destinatar - persoana juridică sau fizică căreia îi este adresată trimiterea poştală; 


u) destinatar - persoana căreia îi este adresată trimiterea poştală; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru concizia exprimării

28. 
v) utilizator - persoana fizică sau juridică care beneficiază de servicii poştale în calitate de expeditor sau destinatar; 


v) utilizator - persoana care beneficiază de servicii poştale în calitate de expeditor sau destinatar; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru concizia exprimării

29. 
w) cerinţe esenţiale - condiţii generale de natură noneconomică, care sunt impuse de stat pentru furnizarea serviciilor poştale, constând în: protecţia secretului corespondenţei, asigurarea securităţii reţelei poştale în ceea ce priveşte transportul bunurilor periculoase, precum şi, în cazuri justificate, protecţia datelor cu caracter personal, asigurarea confidenţialităţii informaţiilor transmise sau stocate, protecţia dreptului la viaţă privată, protecţia mediului şi respectarea normelor privind amenajarea teritoriului şi urbanismul; 


w) cerinţe esenţiale - condiţii generale, care nu sunt de natură economică, impuse de stat pentru furnizarea serviciilor poştale, constând în: protecţia secretului corespondenţei, asigurarea securităţii reţelei poştale publice în ceea ce priveşte transportul bunurilor periculoase, precum şi, în cazuri justificate, protecţia datelor cu caracter personal, asigurarea confidenţialităţii informaţiilor transmise sau stocate, protecţia dreptului la viaţă privată, protecţia mediului şi respectarea normelor privind amenajarea teritoriului şi urbanismul; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR

Dep.Aurel Daraban - PSD-SDU


Pentru acurateţea exprimării şi coroborare cu definiţia de la art. 2 lit. b)



30. 
z) servicii cu valoare adăugată - servicii poştale ale căror caracteristici răspund unor cerinţe speciale ale utilizatorilor; asemenea caracteristici sunt, de exemplu: livrarea trimiterii poştale personal destinatarului sau reprezentantului autorizat al acestuia, livrarea la o dată şi o oră anume stabilite, garantarea livrării la o dată şi o oră anume stabilite, încercări multiple de livrare, livrarea potrivit priorităţii sau ordinii specificate de expeditor, confirmarea către expeditor a efectuării livrării, posibilitatea de schimbare a destinaţiei sau a destinatarului în timpul tranzitului sau, dacă livrarea la destinaţia iniţială nu este posibilă, monitorizarea trimiterii poştale pe toată durata tranzitului (tracking & tracing) şi altele asemenea; transmiterea sau primirea conţinutului unei trimiteri poştale prin mijloacele electronice către, respectiv de către un furnizor de servicii poştale în vederea sortării, tipăririi sau pregătirii trimiterii poştale nu constituie o caracteristică suplimentară în sensul prezentei definiţii. 


z) servicii cu valoare adăugată - servicii poştale ale căror caracteristici răspund unor cerinţe speciale ale utilizatorilor; asemenea caracteristici sunt, de exemplu: livrarea trimiterii poştale personal destinatarului sau reprezentantului autorizat al acestuia, livrarea la o dată şi o oră anume stabilite, garantarea livrării la o dată şi o oră anume stabilite, încercări multiple de livrare, livrarea potrivit priorităţii sau ordinii specificate de expeditor, confirmarea către expeditor a efectuării livrării, posibilitatea de schimbare a destinaţiei sau a destinatarului în timpul tranzitului sau, dacă livrarea la destinaţia iniţială nu este posibilă, monitorizarea trimiterii poştale pe toată durata tranzitului şi altele asemenea; în sensul prezentei definiţii, nu constituie caracteristici suplimentare livrarea accelerată a trimiterii poştale ori transmiterea sau primirea conţinutului unei trimiteri poştale prin mijloace electronice către, respectiv de către un furnizor de servicii poştale, în vederea sortării, tipăririi sau pregătirii trimiterii poştale; 

Dep.Ioan Bivolaru - PSD-SDU

Dep.Mihail Fâcă - PSD-SDU

Dep.István Antal - UDMR

Dep.István Erdei - UDMR

Dep.Alexandru Sassu - PD


Pentru a se exclude interpretarea ca livrarea accelerată, fără alte caracteristici suplimentare, să constituie un serviciu cu valoare adăugată

31. 
Art. 3. - Prevederile prezentei ordonanţe nu sunt aplicabile următoarelor servicii: 


Nemodificat


32. 
a) transportul şi livrarea trimiterilor poştale proprii de către expeditorul real al acestora personal; 


a) transportul şi livrarea trimiterilor poştale proprii, personal, de către expeditorul real al acestora; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR

Dep.István Erdei - UDMR

Dep.Aurel Daraban - PSD-SDU


Pentru coerenţa exprimării

33. 
b) transportul şi livrarea trimiterilor poştale proprii ale expeditorului, cu excepţia publicităţii prin poştă, de către o filială sau un sediu secundar al expeditorului ori de către o persoană juridică din acelaşi grup cu expeditorul, în cazul în care trimiterile în cauză se referă la activitatea comercială a expeditorului şi urmăresc în mod nemijlocit satisfacerea unui interes al expeditorului legat de această activitate; 


b) transportul şi livrarea trimiterilor poştale proprii ale expeditorului, prin intermediul unui sediu secundar al acestuia, în cazul în care trimiterile în cauză se referă la activitatea expeditorului şi urmăresc în mod nemijlocit satisfacerea unui interes al acestuia legat de activitatea în cauză;

Dep.Ioan Bivolaru - PSD-SDU

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Antal - UDMR

Dep.Varujan Pambuccian - Minorităţi


Pentru coerenţa exprimării şi datorită faptului că nu există noţiunea de grup în dreptul românesc iar filialele au personalitate juridică distinctă

34. 
c) colectarea, sortarea, transportul şi livrarea trimiterilor poştale proprii ale expeditorului, efectuate cu titlu gratuit şi în mod nemijlocit de către persoane fizice împuternicite de expeditor sau de destinatar în acest scop, cu excepţia publicităţii prin poştă; 


c) transportul şi livrarea unei singure trimiteri poştale a expeditorului, efectuate cu titlu gratuit şi în mod nemijlocit de către o persoană fizică împuternicită de expeditor în acest scop; 

Dep.Ioan Bivolaru - PSD-SDU

Dep.Mihail Fâcă - PSD-SDU

Dep.István Antal - UDMR

Dep.Aurelia Vasile - PSD-SDU

Dep.Aurel Daraban - PSD-SDU

Dep.István Erdei - UDMR

Pentru a nu se da naştere la abuzuri datorită domeniului de aplicare a acestei dispoziţii

35. 
d) colectarea, sortarea, transportul şi livrarea trimiterilor poştale în cadrul unui serviciu organizat pentru uzul exclusiv al autorităţilor publice, în temeiul unor dispoziţii legale speciale; 


Nemodificat


36. 
e) colectarea, sortarea, transportul şi livrarea cu titlu gratuit a înscrisurilor referitoare strict la bunurile împreună cu care sunt transportate şi destinate a fi livrate împreună cu acestea. 


e) transportul şi livrarea cu titlu gratuit a înscrisurilor care însoţesc bunurile, transportate şi livrate împreună cu acestea.

Raportorii


Pentru coerenţa exprimării

37. 
Art. 4. - (1) Secretul trimiterilor poştale este inviolabil. 


Nemodificat


38. 
(2) Furnizorii de servicii poştale şi prepuşii acestora sunt obligaţi să păstreze secretul corespondenţei, fiind incidente prevederile art. 195 din Codul penal. 


Se abrogă

Raportorii

Prevederile art.195 din Codul penal sunt oricum incidente, nefiind necesară o prevedere expresă în acest sens

39. 
(3) Reţinerea, predarea sau deschiderea trimiterilor poştale este permisă numai în următoarele cazuri şi cu respectarea următoarelor condiţii: 


 (3) Reţinerea, predarea sau deschiderea trimiterilor poştale este permisă numai în condiţiile şi cu procedura prevăzută de lege.

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU


Nu se justifică introducerea unor cazuri de reţinere, predare sau deschidere a trimiterilor poştale, din moment ce există dispoziţii procedurale în acest sens

40. 
a) la solicitarea organelor de cercetare penală, a instanţei de judecată, a organelor vamale ori a altor autorităţi sau organe abilitate, în condiţiile prevăzute de actele normative care reglementează activitatea acestora; 
Se abrogă

Raportorii
Nu se justifică introducerea unor cazuri de reţinere, predare sau deschidere a trimiterilor poştale, din moment ce există dispoziţii procedurale în acest sens

41. 
b) în cazul existenţei unor suspiciuni cu privire la săvârşirea uneia dintre contravenţiile prevăzute la art. 58, cu condiţia ca deschiderea trimiterii poştale să se realizeze de către una dintre persoanele prevăzute la art. 61 alin. (1), în prezenţa expeditorului sau a destinatarului ori, dacă acest lucru nu este posibil, în prezenţa unui martor neutru, iar identitatea persoanelor care au deschis trimiterea şi a persoanelor care au asistat la deschidere să fie consemnată într-un proces-verbal semnat de toate părţile prezente. 


Se abrogă

Raportorii
Nu se justifică introducerea unor cazuri de reţinere, predare sau deschidere a trimiterilor poştale, din moment ce există dispoziţii procedurale în acest sens

42. 
CAPITOLUL II

Serviciul universal


Nemodificat


43. 
Art. 5. - (1) Dreptul de acces la serviciul universal reprezintă dreptul de a beneficia de furnizarea permanentă a serviciilor poştale incluse în sfera serviciului universal, la anumite standarde de calitate, în orice punct de pe teritoriul României, la tarife accesibile tuturor utilizatorilor.


Nemodificat


44. 
(2) Orice persoană, fizică sau juridică, română ori străină, are dreptul de acces la serviciul universal. 


(2) Orice persoană are dreptul de acces la serviciul universal. 

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU


Prin folosirea noţiunii generale de “persoană” se înţelege orice persoană, nefiind necesară enumerarea categoriilor de persoane

45. 
(3) Autoritatea de reglementare stabileşte condiţiile de amplasare a punctelor de acces şi a punctelor de contact, astfel încât densitatea acestora să ţină seama de nevoile utilizatorilor, precum şi de standardele de calitate a serviciilor poştale din sfera serviciului universal. 


Nemodificat


46. 
(4) Serviciile incluse în sfera serviciului universal sunt: 


Nemodificat


47. 
a) colectarea, sortarea, transportul şi livrarea trimiterilor poştale interne şi internaţionale, în greutate de până la 2 kg; 


Nemodificat


48. 
b) colectarea, sortarea, transportul şi livrarea coletelor poştale interne şi internaţionale, în greutate de până la 10 kg; 


Nemodificat


49. 
c) distribuirea coletelor poştale în greutate de până la 20 kg, expediate din afara teritoriului României către o adresă aflată pe teritoriul acesteia; 


Nemodificat


50. 
d) serviciul de trimitere recomandată, indiferent dacă trimiterea este internă sau internaţională; 


Nemodificat


51. 
e) serviciul de trimitere cu valoare declarată, indiferent dacă trimiterea este internă sau internaţională; 


Nemodificat


52. 
f) orice alte servicii poştale stabilite prin hotărâre a Guvernului, dacă răspund unor necesităţi de ordin social sau economic ale utilizatorilor, care nu pot fi asigurate în mod satisfăcător în condiţiile unei pieţe concurenţiale. 


Nemodificat


53. 
(5) Autoritatea de reglementare poate mări limita de greutate prevăzută la alin. (4) lit. b) până la cel mult 20 kg şi poate stabili condiţii speciale pentru livrarea la domiciliu a coletelor poştale respective. 


Nemodificat


54. 
(6) Dimensiunile minime şi maxime ale trimiterilor poştale care fac obiectul serviciilor poştale incluse în sfera serviciului universal se stabilesc de autoritatea de reglementare, în conformitate cu prevederile actelor adoptate de Uniunea Poştală Universală. 


Nemodificat


55. 

Se introduce alin.(7) cu următorul cuprins: 

(7) Serviciile cu valoare adăugată nu sunt incluse în sfera serviciului universal. 

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU


Pentru a se explica mai bine conţinutul serviciului universal, acesta fiind un set minim de servicii poştale

56. 
Art. 6. - (1) Furnizor de serviciu universal este acel furnizor de servicii poştale care prestează servicii din sfera serviciului universal şi este desemnat de autoritatea de reglementare potrivit prevederilor alin. (2)-(5). 


Se abrogă

Raportorii
Definiţia este prevăzută la art.2 lit.q)

57. 
(2) Autoritatea de reglementare stabileşte, cu avizul consultativ al Consiliului Concurenţei, condiţiile şi procedura pe baza cărora furnizorii de servicii poştale sunt desemnaţi ca furnizori de serviciu universal, cu respectarea prevederilor alin. (3)-(5). 


(2) Autoritatea de reglementare stabileşte condiţiile şi procedura pe baza cărora un furnizor de servicii poştale este desemnat ca furnizor de serviciu universal, precum şi condiţiile speciale pe care trebuie să le respecte acesta şi drepturile de care beneficiază în furnizarea serviciului universal. 

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.Ioan Miclea - PRM


Consiliul Concurenţei intervine oricum atunci când constată încălcări ale Legii nr.21/1996, nefiind necesară instituirea unei atribuţii suplimentare în sarcina acestuia

58. 
(3) Autoritatea de reglementare poate desemna, la cerere sau din oficiu, unul sau mai mulţi furnizori de serviciu universal, stabilind totodată pentru fiecare caz şi serviciile din sfera serviciului universal care vor face obiectul unor obligaţii anume în sarcina furnizorului desemnat, zona în care furnizorul respectiv urmează să îşi îndeplinească aceste obligaţii, condiţiile speciale pe care el trebuie să le respecte, precum şi drepturile de care beneficiază în furnizarea serviciului universal. 


Se abrogă

Raportorii
Aceste aspecte vor fi stabilite de autoritatea de reglementare în momentul desemnării unui furnizor de serviciu universal, nefiind necesar a fi reglementate prin lege

59. 
(4) În cazul în care autoritatea de reglementare desemnează mai mulţi furnizori de serviciu universal care concurează pe aceeaşi piaţă a serviciilor, stabilirea zonei în care fiecare dintre ei urmează să îşi îndeplinească obligaţiile se stabileşte astfel încât să nu se creeze nici unuia dintre furnizori un dezavantaj nejustificat pe piaţa pe care sunt concurenţi, cu respectarea principiului păstrării unui echilibru din punct de vedere al rentabilităţii prestării serviciilor poştale între zona respectivă şi zona sau zonele care au fost stabilite pentru ceilalţi furnizori de serviciu universal concurenţi şi luând în considerare avantajele de ordin competitiv de care beneficiază fiecare dintre furnizorii de serviciu universal concurenţi. 


Se abrogă

Raportorii
Aceste aspecte vor fi stabilite de autoritatea de reglementare în momentul desemnării unui furnizor de serviciu universal, nefiind necesar a fi reglementate prin lege

60. 
(5) Poate fi desemnat din oficiu ca furnizor de serviciu universal numai un furnizor care asigură condiţiile prevăzute în prezenta ordonanţă pentru prestarea serviciilor poştale din sfera serviciului universal. 


(5) Poate fi desemnat ca furnizor de serviciu universal numai un furnizor care asigură condiţiile prevăzute în prezenta ordonanţă pentru prestarea serviciilor poştale din sfera serviciului universal. 

Dep.Dumitru Chiriţă - PSD-SDU

Dep.Marin Anton - PNL

Dep.Aurel Daraban - PSD-SDU

Dep.Ioan Miclea - PRM


Indiferent de modul de desemnare, la cerere sau din oficiu, furnizorul de serviciu universal trebuie să îndeplinească aceste condiţii

61. 
Art. 7. - (1) Orice furnizor de serviciu universal are obligaţia să asigure, în fiecare localitate din zona în care îşi îndeplineşte obligaţiile de asigurare a serviciilor din sfera serviciului universal, cel puţin o colectare de la fiecare punct de acces şi cel puţin o livrare la locuinţa oricărei persoane fizice sau la sediul oricărei persoane juridice, în fiecare zi lucrătoare, dar nu mai puţin de 5 zile pe săptămână, cu excepţia cazurilor sau a condiţiilor geografice considerate excepţionale de autoritatea de reglementare. 


Art. 7. - (1) Furnizorul de serviciu universal trebuie să asigure, în fiecare localitate în care prestează serviciile din sfera serviciului universal pe care are obligaţia să le furnizeze, cel puţin o colectare de la fiecare punct de acces şi cel puţin o livrare la locuinţa fiecărei persoane fizice şi la sediul fiecărei persoane juridice, în fiecare zi lucrătoare, dar nu mai puţin de 5 zile pe săptămână, cu excepţia cazurilor sau condiţiilor geografice considerate excepţionale de autoritatea de reglementare. 

Dep.Dumitru Chiriţă - PSD-SDU

Dep.István Antal - UDMR

Dep.Varujan Pambuccian - Minorităţi


Pentru claritatea exprimării



62. 
(2) Prin excepţie de la prevederile alin. (1) autoritatea de reglementare poate stabili ca livrarea să se facă la anumite instalaţii corespunzătoare, în condiţii determinate. 


Nemodificat


63. 
Art. 8. - Orice furnizor de serviciu universal trebuie să respecte în mod cumulativ următoarele condiţii generale în îndeplinirea obligaţiilor de asigurare a serviciilor din sfera serviciului universal care îi incumbă: 


Art. 8. - Furnizorul de serviciu universal trebuie să respecte în mod cumulativ următoarele condiţii generale în îndeplinirea obligaţiilor de asigurare a serviciilor din sfera serviciului universal care îi incumbă: 

Dep.Dumitru Chiriţă - PSD-SDU

Dep.Ioan Bivolaru - PSD-SDU

Dep.István Antal - UDMR

Dep.Aurelia Vasile - PSD-SDU


Pentru claritatea exprimării

64. 
a) să garanteze respectarea cerinţelor esenţiale; 


Nemodificat


65. 
b) să ofere servicii identice utilizatorilor care se află în condiţii comparabile; 


Nemodificat


66. 
c) să ofere servicii disponibile pentru toţi utilizatorii fără discriminări, în special de ordin politic, religios sau ideologic;
c) să ofere servicii disponibile pentru toţi utilizatorii, fără nici un fel de discriminare; 

Dep.Mihail Fâcă - PSD-SDU

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Erdei - UDMR


Sintagma “nici un fel de discriminări” acoperă toate categoriile de discriminări, nefiind necesară exemplificarea acestora

67. 
d) să ofere servicii în mod neîntrerupt, cu excepţia cazurilor de forţă majoră; 


Nemodificat


68. 
e) să asigure o evoluţie continuă a serviciilor în funcţie de cerinţele tehnice, economice şi sociale, precum şi adaptarea serviciilor la cerinţele utilizatorilor. 


Nemodificat


69. 
Art. 9. - (1) Orice furnizor de serviciu universal are obligaţia să pună la dispoziţie utilizatorilor, în mod regulat, informaţii detaliate şi actualizate cu privire la caracteristicile serviciilor oferite din sfera serviciului universal, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate ale acestor servicii. 


Art. 9. - (1) Furnizorul de serviciu universal are obligaţia să pună la dispoziţia utilizatorilor, în mod regulat, informaţii detaliate şi actualizate cu privire la caracteristicile serviciilor din sfera serviciului universal pe care le furnizează, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate a acestor servicii. 

Dep.Ioan Bivolaru - PSD-SDU

Dep.István Antal - UDMR

Dep.Aurelia Vasile - PSD-SDU


Pentru claritatea exprimării şi realizarea acordului gramatical



70. 
(2) Informaţiile menţionate la alin. (1) se publică pe cheltuiala furnizorului de serviciu universal şi în condiţiile stabilite de autoritatea de reglementare. 


Nemodificat


71. 
Art. 10. - (1) Furnizorii de serviciu universal au obligaţia de a asigura accesul utilizatorilor la reţeaua poştală pe care o operează, în condiţii de transparenţă, obiectivitate şi nediscriminare. 


Art. 10. - (1) Furnizorul de serviciu universal are obligaţia de a asigura accesul utilizatorilor la reţeaua poştală publică pe care o operează, în condiţii de transparenţă, obiectivitate şi nediscriminare.

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru claritatea exprimării şi coroborare cu definiţia de la art. 2 lit. b)



72. 
(2) Autoritatea de reglementare poate impune furnizorilor de serviciu universal cu poziţie dominantă pe piaţa relevantă, cu avizul consultativ al Consiliului Concurenţei, obligaţii privind condiţiile în care aceştia trebuie să permită accesul la reţeaua poştală pe care o operează şi altor furnizori de servicii poştale, dacă o asemenea măsură se impune pentru asigurarea unui mediu concurenţial şi pentru respectarea principiilor transparenţei, obiectivităţii şi nediscriminării. 


(2) Autoritatea de reglementare poate impune furnizorului de serviciu universal cu poziţie dominantă pe piaţa relevantă obligaţii privind condiţiile în care acesta trebuie să permită accesul altor furnizori de servicii poştale la reţeaua poştală publică pe care o operează, dacă o asemenea măsură se impune pentru asigurarea unui mediu concurenţial şi pentru respectarea principiilor transparenţei, obiectivităţii şi nediscriminării. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Consiliul Concurenţei intervine oricum atunci când constată încălcări ale Legii nr.21/1996, nefiind necesară instituirea unei atribuţii suplimentare în sarcina acestuia

Pentru claritatea exprimării şi coroborare cu definiţia de la art. 2 lit. b)



73. 
CAPITOLUL III

Drepturile acordate furnizorilor de serviciu universal


CAPITOLUL III

Drepturi acordate furnizorului de serviciu universal 

Dep.Dumitru Chiriţă - PSD-SDU

Dep.István Antal - UDMR


Pentru a nu induce ideea inexistenţei altor drepturi în afara celor prevăzute în acest capitol

74. 
Art. 11. - În vederea asigurării serviciului universal furnizorii de serviciu universal beneficiază de următoarele drepturi: 


Art. 11. – În vederea asigurării serviciului universal, furnizorul de serviciu universal beneficiază de următoarele drepturi: 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Aurel Daraban - PSD-SDU


Pentru claritatea exprimării

75. 
a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în zonele libere sau în proprietatea ori în administrarea societăţilor comerciale, societăţilor naţionale, companiilor naţionale şi regiilor autonome cu obiect de activitate în domeniul transporturilor feroviare, maritime, fluviale şi aeriene; 


a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în proprietatea societăţilor comerciale, societăţilor naţionale, companiilor naţionale şi regiilor autonome cu obiect de activitate în domeniul transporturilor publice rutiere, feroviare, maritime, fluviale şi aeriene; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR


Dreptul trebuie să acţioneze în zona transporturilor publice. A fost inclus şi domeniul transporturilor rutiere.

Bunurile aflate în administrare, inclusiv spaţiile din zonele libere, sunt bunuri proprietate publică, existând în Legea nr.213/1998 o procedură pentru închirierea lor 

76. 
b) dreptul de efectuare cu prioritate a transportului trimiterilor poştale şi mandatelor poştale de către societăţile comerciale, societăţile naţionale, companiile naţionale şi regiile autonome cu obiect de activitate în domeniul transporturilor feroviare, maritime, fluviale şi aeriene, precum şi dreptul de acces cu prioritate în mijloacele de transport aflate în proprietatea sau în administrarea acestora; 


b) dreptul de efectuare cu prioritate a transportului trimiterilor poştale şi mandatelor poştale de către societăţile comerciale, societăţile naţionale, companiile naţionale şi regiile autonome cu obiect de activitate în domeniul transporturilor publice rutiere, feroviare, maritime, fluviale şi aeriene, precum şi dreptul de acces cu prioritate în mijloacele de transport aflate în proprietatea sau în administrarea acestora; 

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Antal - UDMR


Dreptul trebuie să acţioneze în zona transporturilor publice. A fost inclus şi domeniul transporturilor rutiere.



77. 
c) dreptul de acces şi prioritate la punctele de frontieră şi la organele vamale; 


c) dreptul de acces cu prioritate la punctele de frontieră şi la organele vamale; 

Dep.V.Popescu - PSD-SDU


Pentru claritatea exprimării

78. 
d) dreptul de a utiliza domeniul public pentru instalarea şi operarea cutiilor poştale, obţinut în baza autorizaţiei eliberate de organul de specialitate al administraţiei publice centrale sau locale care administrează acel domeniu; 


d) dreptul de a instala, întreţine, înlocui şi muta, cu titlu gratuit, cutii poştale pe imobilele aflate în proprietatea publică a statului sau a unităţilor administrativ-teritoriale; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU

Dep.István Antal - UDMR


Noţiunea de “a utiliza” nu este suficient de precisă

79. 
e) dreptul de a beneficia de sumele sau de avantajele de orice altă natură care i se cuvin în temeiul oricărui mecanism de compensare a costurilor implicate de prestarea serviciilor poştale din sfera serviciului universal, în condiţiile stabilite de lege şi de autoritatea de reglementare; 


Nemodificat


80. 
f) dreptul de a acţiona în relaţiile internaţionale în calitate de furnizor de serviciu universal şi de a încheia acorduri operaţionale în această calitate; 


Nemodificat


81. 
g) dreptul de a utiliza formularele internaţionale specifice, prevăzute în instrumentele internaţionale ratificate sau aprobate de România. 


g) dreptul de a utiliza formularele internaţionale specifice, prevăzute în acordurile internaţionale la care România este parte. 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru unitate terminologică

82. 

Se introduce un nou articol cu următorul cuprins: 

Art. 111. – (1) În cazul în care proprietarul doreşte să închirieze unul dintre bunurile prevăzute la art. 11 lit.a), va face o ofertă furnizorului de serviciu universal.

(2) Furnizorul de serviciu universal este obligat să-şi exercite dreptul de prioritate în termen de 15 zile de la primirea ofertei.

(3) În cazul în care furnizorul de serviciu universal nu-şi exprimă voinţa sau nu acceptă oferta, bunul se poate închiria oricărei altei persoane.

(4) Contractul de închiriere încheiat cu altă persoană cu nerespectarea dreptului de prioritate sau în condiţii mai avantajoase pentru această persoană decât cele prevăzute în oferta trimisă titularului dreptului de prioritate este lovit de nulitate relativă.

(5) Acţiunea în nulitate relativă poate fi introdusă de furnizorul de serviciu universal, titular al dreptului de prioritate.

(6) Condiţiile de exercitare a dreptului prevăzut la art. 11 lit. b) se stabilesc prin contract încheiat între furnizorul de serviciu universal şi transportator, contract care va asigura atât respectarea dreptului de prioritate al furnizorului de serviciu universal, cât şi protecţia intereselor transportatorului.

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru a se stabili o procedură necesară pentru valorificarea drepturilor prevăzute la art.11. Altfel, acestea ar fi rămas doar la un nivel teoretic, nefiind aplicabile şi efective.

83. 
CAPITOLUL IV

Drepturi rezervate


Nemodificat


84. 
Art. 12. - (1) Dreptul de a presta unul sau mai multe servicii poştale având ca obiect trimiteri de corespondenţă interne sau internaţionale, a căror greutate şi al căror tarif sunt mai mici decât valorile stabilite prin hotărâre a Guvernului, poate fi rezervat de către autoritatea de reglementare unuia sau mai multor furnizori de serviciu universal, în măsura necesară îndeplinirii obligaţiilor de asigurare a serviciilor din sfera serviciului universal care le revin. Serviciile care fac obiectul unui asemenea drept rezervat de autoritatea de reglementare sunt denumite în continuare servicii rezervate. 


Art. 12. - (1) Dreptul de a presta unul sau mai multe servicii poştale având ca obiect trimiteri de corespondenţă interne sau internaţionale, indiferent dacă livrarea acestora este accelerată sau nu, a căror greutate este mai mică de 350 g şi al căror tarif este mai mic decât de 5 ori tariful public corespunzător unei trimiteri de corespondenţă din prima treaptă de greutate a celei mai rapide categorii standard, poate fi rezervat de către autoritatea de reglementare furnizorului de serviciu universal, în măsura necesară îndeplinirii obligaţiilor de asigurare a serviciilor din sfera serviciului universal care îi revin. Serviciile care fac obiectul unui asemenea drept rezervat de autoritatea de reglementare sunt denumite în continuare servicii rezervate. 

Dep.Dumitru Chiriţă - PSD-SDU

Dep.Aurel Daraban - PSD-SDU


Pentru a se stabili de la început o limită maximă, care eventual poate fi micşorată în condiţiile alin.(2)

85. 
(2) Valorile stabilite în conformitate cu alin. (1) nu pot fi mai mari de 350 g, respectiv de 5 ori tariful public corespunzător unei trimiteri de corespondenţă din prima treaptă de greutate a celei mai rapide categorii standard. 


(2) Limitele stabilite în conformitate cu alin. (1) pot fi micşorate prin hotărâre a Guvernului.

Dep.Ioan Bivolaru - PSD-SDU

Dep.Dumitru Chiriţă - PSD-SDU

Dep.István Antal - UDMR

Dep.Aurelia Vasile - PSD-SDU


Pentru acurateţea exprimării

86. 
Art. 13. - Dreptul de a presta unul sau mai multe dintre următoarele servicii nu poate fi rezervat, indiferent de greutatea trimiterilor poştale care fac obiectul lor sau de tariful aplicabil: 


Nemodificat


87. 
a) servicii cu valoare adăugată; 


Nemodificat


88. 
b) servicii poştale având ca obiect publicitatea prin poştă; 


Nemodificat


89. 
c) serviciul de schimb de documente. 


Nemodificat


90. 
Art. 14. - Sfera serviciilor care pot fi rezervate, determinată potrivit art. 12 şi 13, poate fi restrânsă prin hotărâre a Guvernului, în vederea liberalizării graduale şi controlate a pieţei serviciilor poştale. 


Nemodificat


91. 
CAPITOLUL V

Autorizaţii


CAPITOLUL V

Regimul de autorizare a furnizorilor de servicii poştale 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru stabilirea exactă a conţinutului capitolului

92. 

Se introduce art.14¹ cu următorul cuprins: 

Art.14¹. – (1) Furnizarea serviciilor poştale se realizează în condiţiile regimului de autorizare prevăzut de prezentul capitol.

(2) Regimul de autorizare generală permite furnizarea de servicii poştale fără obţinerea unei decizii explicite din partea autorităţii de reglementare, prin notificarea intenţiei de a presta activităţi de furnizare a serviciilor poştale.

(3) Licenţa individuală este acea autorizaţie acordată de autoritatea de reglementare unui furnizor de servicii poştale, conferindu-i acestuia drepturi şi obligaţii specifice, suplimentare faţă de cele conferite de regimul de autorizare generală, autorizaţie necesară pentru furnizarea anumitor servicii poştale, prevăzute de prezenta ordonanţă.

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Aurel Daraban - PSD-SDU


Din moment ce a fost eliminat art.2 lit.r), este necesară explicarea noţiunilor de “regim de autorizare generală” şi “licenţă individuală”

93. 
Art. 15. - (1) Furnizarea serviciilor poştale incluse în sfera serviciului universal se poate face numai pe baza licenţei individuale. 


Articolul 15 se modifică şi va avea următorul cuprins:

Art. 15. - (1) Furnizarea serviciilor poştale care nu sunt incluse în sfera serviciului universal se poate face în condiţiile regimului de autorizare generală. 

Raportorii


Logica reglementării impune ca regimul de autorizare generală să fie tratat la început, ca regulă, iar apoi licenţa individuală, ca excepţie

Pentru a se elimina posibile interpretări cu privire la noţiunea de “autorizaţie generală”. Din moment ce aceasta este, în realitate, un regim juridic, iar nu un act administrativ individual, este mai bine să fie exprimat clar acest lucru



94. 

Se introduce alin. (11) cu următorul cuprins: 

(11) Înainte de începerea activităţii, orice persoană juridică ce intenţionează să furnizeze servicii poştale din categoria celor prevăzute la alin. (1) are obligaţia de a transmite autorităţii de reglementare o notificare cu privire la această intenţie. 

Raportorii


Pentru a se înţelege mai bine modul de obţinere a dreptului de a furniza servicii poştale în condiţiile regimului de autorizare generală

95. 
(2) Licenţa individuală poate conţine, între altele, obligaţii privind asigurarea unor servicii din sfera serviciului universal, inclusiv cerinţe referitoare la calitatea, disponibilitatea şi condiţiile de prestare a serviciilor în cauză, obligaţii legate de respectarea drepturilor rezervate furnizorilor de serviciu universal în conformitate cu prevederile cap. IV, precum şi obligaţii privitoare la eventuale contribuţii datorate de titular în temeiul unui mecanism de compensare a costurilor implicate de prestarea serviciilor poştale din sfera serviciului universal. 


(2) Dreptul de a furniza servicii poştale în condiţiile regimului de autorizare generală se acordă cu condiţia ca persoana juridică în cauză să îşi asume obligaţia de a respecta cerinţele esenţiale, precum şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe. 

Raportorii


Pentru claritatea exprimării

96. 
(3) Licenţa individuală va conţine obligaţia titularului de a respecta atât cerinţele esenţiale, cât şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe. 


(3) Autoritatea de reglementare stabileşte condiţiile şi procedura de acordare, modificare, suspendare şi retragere a dreptului de a furniza servicii poştale în condiţiile regimului de autorizare generală, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii. 

Dep.V.Popescu - PSD-SDU

Dep.Dumitru Chiriţă - PSD-SDU


Pentru claritatea exprimării.

Retragerea, fiind măsura cea mai gravă, trebuie trecută ultima

97. 
(4) Autoritatea de reglementare stabileşte condiţiile şi procedura de acordare, modificare, retragere şi suspendare a licenţelor individuale, precum şi conţinutul licenţelor, inclusiv obligaţiile care incumbă titularilor, ţinând seama de prevederile alin. (2) şi (3), cu respectarea principiilor transparenţei, nediscriminării, proporţionalităţii şi obiectivităţii. 


(4) Dreptul de a furniza servicii poştale în condiţiile regimului de autorizare generală se consideră obţinut în termen de 45 de zile de la data primirii notificării de către autoritatea de reglementare, cu excepţia situaţiei în care persoanei în cauză i s-a comunicat în acest interval decizia de neacordare a acestui drept.  

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Antal - UDMR

Pentru claritatea exprimării

98. 
(5) Termenul de acordare a licenţei individuale sau de comunicare a deciziei de respingere a cererii de acordare a licenţei individuale este de 90 de zile de la data înregistrării cererii. 


(5) În cazul în care persoanei care a efectuat notificarea îi sunt cerute  documente, informaţii suplimentare sau clarificări pentru a beneficia de dreptul de a furniza servicii poştale în condiţiile regimului de autorizare generală, termenul prevăzut la alin. (4) se suspendă până la primirea acestora. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Antal - UDMR

Pentru claritatea exprimării



99. 
(6) În cazul în care sunt cerute solicitantului documente, informaţii suplimentare sau clarificări în vederea acordării licenţei individuale, termenul prevăzut la alin. (5) se suspendă până la primirea acestora. 


Se abrogă

Raportorii
Textul este reluat în alin.(6) al art.16

100. 
Art. 16. - (1) Furnizarea serviciilor poştale care nu sunt incluse în sfera serviciului universal se poate face pe baza autorizaţiei generale. 


Articolul 16 se modifică şi va avea următorul cuprins:

Art. 16. - (1) Furnizarea serviciilor poştale incluse în sfera serviciului universal se poate face numai pe baza licenţei individuale. 




101. 
(2) Autorizaţia generală se acordă cu condiţia ca solicitantul să îşi asume obligaţia de a respecta cerinţele esenţiale, precum şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe. 



(2) Licenţa individuală poate conţine  obligaţii specifice, în scopul şi în măsura necesară pentru garantarea respectării cerinţelor esenţiale şi asigurarea dreptului de acces la serviciul universal. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Aurel Daraban - PSD-SDU
Pentru concizia exprimării şi conformitate cu Directiva 97/67/EC

102. 
(3) Autoritatea de reglementare stabileşte condiţiile şi procedura de acordare, modificare, retragere şi suspendare a autorizaţiei generale, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii. 


(3) Aceste obligaţii pot privi, între altele: 

a) furnizarea unor servicii din sfera serviciului universal;

b) calitatea, disponibilitatea şi modul de prestare a serviciilor furnizate pe baza licenţei;

c) respectarea drepturilor rezervate furnizorilor de serviciu universal în conformitate cu prevederile capitolului IV;

d) eventuale contribuţii datorate de titular în temeiul unui mecanism de compensare a costurilor implicate de furnizarea serviciilor poştale din sfera serviciului universal.

Dep.Dumitru Chiriţă - PSD-SDU

Dep.István Antal - UDMR

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Pentru concizia exprimării şi conformitate cu Directiva 97/67/EC

103. 
(4) Autorizaţia generală se consideră obţinută în termen de 45 de zile de la data înregistrării cererii, cu excepţia situaţiei în care solicitantului i s-a comunicat în acest interval decizia de neacordare a autorizaţiei. 


(4) Autoritatea de reglementare stabileşte condiţiile şi procedura de acordare, modificare, suspendare şi retragere a licenţelor individuale, precum şi conţinutul acestora, inclusiv obligaţiile care incumbă titularilor, ţinând seama de prevederile alin. (2) şi (3), cu respectarea principiilor transparenţei, nediscriminării, proporţionalităţii şi obiectivităţii. 

Dep.V.Popescu - PSD-SDU


Retragerea, fiind măsura cea mai gravă, trebuie trecută ultima; pentru acurateţea exprimării

104. 
(5) În cazul în care sunt cerute solicitantului documente, informaţii suplimentare sau clarificări în vederea acordării autorizaţiei generale, termenul prevăzut la alin.(4) se suspendă până la primirea acestora. 


(5) Termenul de acordare a licenţei individuale sau de comunicare a deciziei de respingere a cererii de acordare a licenţei individuale este de 90 de zile de la data înregistrării cererii.




105. 

Se introduce un nou alineat cu următorul cuprins:

(6) În cazul în care sunt cerute solicitantului documente, informaţii suplimentare sau clarificări în vederea acordării licenţei individuale, termenul prevăzut la alin.(5) se suspendă până la primirea acestora.

Raportorii


Pentru coroborare cu noul conţinut al art.16 

106. 
Art. 17. - (1) Pentru activitatea de autorizare, în condiţiile prezentului capitol, autoritatea de reglementare percepe taxe de autorizare, prevăzute în anexa care face parte integrantă din prezenta ordonanţă. 


Art. 17. - (1) Autoritatea de reglementare poate stabili tarife pentru activitatea de autorizare, precum şi modul de încasare a acestora. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Ioan Miclea - PRM 


Taxele constituie venituri ale bugetului de stat, în timp ce aceste sume trebuie să se facă venit la bugetul autorităţii, potrivit practicii autorităţilor de reglementare din alte domenii, întrucât ele constituie contravaloarea unui serviciu prestat de autoritate. Cuantumul acestor tarife trebuie să se stabilească de autoritatea de reglementare, ea fiind singura în măsură să determine contravaloarea serviciului pe care îl prestează.



107. 
(2) Taxele de autorizare pot fi modificate prin hotărâre a Guvernului, în funcţie de evoluţia indicelui inflaţiei. 


Se abrogă

Raportorii


A se vedea nota de la alin. (1)

108. 
(3) Modul de încasare a taxelor de autorizare se stabileşte de autoritatea de reglementare.


Se abrogă

Raportorii


Pentru coroborarea cu alin.(1)

109. 
(4) Sumele rezultate din încasarea taxelor de autorizare se fac venit la bugetul de stat. 


 (4) Sumele rezultate din încasarea tarifelor de autorizare constituie venituri ale autorităţii de reglementare, urmând a fi folosite în conformitate cu prevederile bugetului de venituri şi cheltuieli al acesteia. 

Raportorii

Pentru coroborarea cu alin.(1)

110. 
(5) Neplata taxelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea autorizaţiei generale. 


(5) Neplata tarifelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea dreptului de a furniza servicii poştale în condiţiile regimului de autorizare generală.  

Raportorii

Pentru claritatea exprimării

111. 
Art. 18. - (1) Decizia de respingere a cererii de acordare a licenţei individuale şi decizia de neacordare a autorizaţiei generale trebuie motivate şi se comunică solicitantului în termenul prevăzut la art. 15 alin. (5), respectiv în termenul prevăzut la art. 16 alin. (4), putând fi contestate de solicitant în conformitate cu normele de contencios administrativ. 


Art. 18. - (1) Decizia de respingere a cererii de acordare a licenţei individuale şi decizia de neacordare a dreptului de a furniza servicii poştale în condiţiile regimului de autorizare generală trebuie motivate şi se comunică în termenul prevăzut la art.15 alin. (4), respectiv în termenul prevăzut la art.16 alin. (5), putând fi contestate de persoana interesată în conformitate cu Legea contenciosului administrativ nr. 29/1990, cu modificările ulterioare. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Miclea - PRM 

Dep.Aurel Daraban - PSD-SDU

Dep.István Erdei - UDMR 


Pentru claritatea exprimării

Au fost renumerotate alineatele articolelor menţionate

112. 
(2) Decizia de retragere sau de suspendare a unei licenţe individuale ori a autorizaţiei generale trebuie motivată şi se comunică solicitantului în termen de 30 de zile de la luarea deciziei, putând fi contestată de solicitant în conformitate cu normele de contencios administrativ. 


(2) Decizia de suspendare sau de retragere a licenţei individuale ori a dreptului de a furniza servicii poştale în condiţiile regimului de autorizare generală trebuie motivată şi poate fi contestată de persoana interesată în conformitate cu Legea contenciosului administrativ nr. 29/1990, cu modificările ulterioare. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Miclea - PRM 

Dep.Aurel Daraban - PSD-SDU

Dep.István Erdei – UDMR


Pentru claritatea exprimării

113. 
Art. 19. - Furnizarea serviciului de trimitere recomandată având ca obiect un act de procedură emis de o instanţă judecătorească română se poate face numai în condiţiile stabilite de autoritatea de reglementare. 


Nemodificat


114. 
Art. 20. - (1) Persoanele fizice sau juridice care au obţinut licenţa individuală potrivit art. 15 sau care beneficiază de autorizaţia generală potrivit art. 16 se consideră autorizate să furnizeze servicii poştale în sensul prezentei ordonanţe. 


Se abrogă

Raportorii


Pentru evitarea oricăror interpretări şi suprapuneri între transportatori şi furnizorii de servicii poştale

115. 
(2) Persoanele fizice sau juridice care efectuează transporturi de bunuri sau alte activităţi similare ori adiacente transportului de bunuri, autorizate în temeiul art. 22 alin. (1) din Ordonanţa Guvernului nr.19/1997 privind transporturile, republicată, cu modificările şi completările ulterioare, sau în temeiul altor acte normative, şi care nu îndeplinesc una dintre condiţiile prevăzute la alin. (1) nu se consideră autorizate să furnizeze servicii poştale în sensul prezentei ordonanţe. 


Se abrogă

Raportorii


Pentru evitarea oricăror interpretări şi suprapuneri între transportatori şi furnizorii de servicii poştale
116. 
117. 
CAPITOLUL VI

Tarife şi contabilitate


Nemodificat




118. 
Art. 21. - Tarifele percepute pentru prestarea serviciilor poştale se stabilesc avându-se în vedere eficienţa economică, asigurarea dreptului de acces la serviciul universal şi dezvoltarea reţelei poştale. 


Se abrogă

Raportorii


Este text declarativ şi se regăseşte la art.22.



119. 
Art. 22. - (1) Tarifele serviciilor poştale din sfera serviciului universal trebuie să fie accesibile, transparente, nediscriminatorii şi fundamentate pe costuri. 


Nemodificat


120. 
(2) Furnizorii de serviciu universal cărora li s-a rezervat dreptul de a presta unul sau mai multe servicii poştale din sfera serviciului universal în conformitate cu prevederile art. 12 au obligaţia de a supune spre aprobare autorităţii de reglementare tarifele percepute pentru serviciile rezervate şi de a le aduce la cunoştinţă publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 


(2) Furnizorul de serviciu universal are obligaţia de a supune spre aprobare autorităţii de reglementare tarifele percepute pentru serviciile din sfera serviciului universal pe care are obligaţia să le presteze şi de a le aduce la cunoştinţa publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU


Pentru conformitate cu Directiva 97/67/EC

121. 
(3) În vederea aprobării tarifelor percepute pentru serviciile rezervate, autoritatea de reglementare va solicita avizul consultativ al Oficiului Concurenţei. 


Se abrogă

Raportorii


Autoritatea de reglementare are atribuţii speciale în domeniu, nefiind necesară intervenţia unui alt organ cu atribuţii generale 

122. 
(4) În situaţia în care un furnizor de serviciu universal aplică tarife reduse în cazul unui volum mare de trimiteri de la acelaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora. 


(4) În situaţia în care furnizorul de serviciu universal acordă facilităţi tarifare în cazul unui volum mare de trimiteri de la acelaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora. 

Dep.Ioan Bivolaru - PSD-SDU

Dep.Mihail Fâcă - PSD-SDU

Dep.Aurelia Vasile - PSD-SDU


Noţiunea de “tarife reduse” este prea restrânsă

123. 
(5) Tarifele reduse aplicate în conformitate cu prevederile alin. (4) trebuie să fie fundamentate pe costuri şi vor fi făcute publice pe cheltuiala furnizorului de serviciu universal şi în condiţiile stabilite de autoritatea de reglementare. 


(5) Facilităţile tarifare acordate în conformitate cu prevederile alin. (4) trebuie să fie fundamentate pe costuri şi vor fi făcute publice în condiţiile stabilite de autoritatea de reglementare şi pe cheltuiala furnizorului de serviciu universal. 

Dep.Ioan Bivolaru - PSD-SDU

Dep.Mihail Fâcă - PSD-SDU

Dep.Aurelia Vasile - PSD-SDU


Pentru claritatea exprimării şi concordanţă cu alin. (4)

124. 
(6) Autoritatea de reglementare poate stabili în sarcina furnizorilor de serviciu universal obligaţia menţinerii unui nivel uniform al tarifelor percepute pentru serviciile din sfera serviciului universal pe care sunt obligaţi să le presteze, pe întreaga arie geografică în care prestează aceste servicii. 


(6) Autoritatea de reglementare poate stabili în sarcina furnizorului de serviciu universal obligaţia menţinerii unui nivel uniform al tarifelor percepute pentru serviciile din sfera serviciului universal pe care este obligat să le presteze.

Dep.Dumitru Chiriţă - PSD-SDU

Dep.István Antal - UDMR

Dep.Ioan Miclea - PRM

Dep.Aurel Daraban - PSD-SDU


Pentru claritatea exprimării.

Aspectele privind aria geografică nu sunt de domeniul legii, fiind stabilite de autoritate în detaliu

125. 
Art. 23. - (1) Furnizorii de serviciu universal trebuie să respecte următoarele principii la încheierea acordurilor privind cheltuielile terminale corespunzătoare trimiterilor poştale internaţionale expediate din afara teritoriului României către o adresă aflată pe teritoriul acesteia: 


Art. 23. - (1) Furnizorul de serviciu universal trebuie să respecte următoarele principii la încheierea acordurilor privind cheltuielile terminale corespunzătoare trimiterilor poştale internaţionale expediate din afara teritoriului României către o adresă aflată pe teritoriul acesteia:  

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Pentru claritatea exprimării

126. 
a) cheltuielile terminale să fie fixate în funcţie de costurile prelucrării şi livrării trimiterilor poştale internaţionale; 


Nemodificat


127. 
b) nivelul tarifelor să fie corespunzător calităţii serviciului; 


Nemodificat


128. 
c) cheltuielile terminale să fie transparente şi nediscriminatorii. 


Nemodificat


129. 
(2) În cazul în care nu există asemenea acorduri, furnizorii de serviciu universal aplică prevederile instrumentelor internaţionale în domeniu, ratificate sau aprobate de România. 


(2) În cazul în care nu există asemenea acorduri, furnizorul de serviciu universal aplică prevederile acordurilor internaţionale în domeniu la care România este parte. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR

Dep.Aurel Daraban - PSD-SDU


Pentru claritatea exprimării şi unitate terminologică

130. 
Art. 24. - (1) Furnizorii de serviciu universal trebuie să ţină evidenţa contabilă separată, în cadrul contabilităţii interne de gestiune, pentru fiecare dintre serviciile rezervate, pe de o parte, şi pentru serviciile nerezervate, pe de altă parte. 


Art. 24. - (1) Furnizorul de serviciu universal trebuie să ţină evidenţa contabilă separată, în cadrul contabilităţii interne de gestiune, pentru fiecare dintre serviciile rezervate, pe de o parte, şi pentru serviciile nerezervate, pe de altă parte. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Pentru claritatea exprimării

131. 
(2) În evidenţa corespunzătoare serviciilor nerezervate trebuie să se urmărească distinct serviciile incluse în sfera serviciului universal şi cele care nu sunt incluse în această sferă. 


Nemodificat


132. 
(3) Autoritatea de reglementare poate impune furnizorilor de servicii poştale obligaţia de a ţine evidenţa contabilă distinctă şi în alte cazuri şi poate stabili condiţiile în care trebuie îndeplinită această obligaţie, în scopul aplicării coerente a principiilor contabilităţii analitice. 


Nemodificat


133. 
(4) Metodologia de repartizare pe conturi a costurilor corespunzătoare serviciilor rezervate şi serviciilor nerezervate se stabileşte de autoritatea de reglementare. Alte metodologii pot fi utilizate numai dacă respectă prevederile alin. (1)-(3) şi sunt aprobate de autoritatea de reglementare. 


Nemodificat


134. 
(5) Respectarea de către un furnizor de serviciu universal a metodologiei de repartizare a costurilor, prevăzută la alin. (4), se verifică de un organism independent de furnizorul respectiv. Furnizorii de serviciu universal au obligaţia să publice anual o declaraţie pe propria răspundere privind respectarea acestei metodologii, pe cheltuiala lor şi în condiţiile stabilite de autoritatea de reglementare. 


Nemodificat 



135. 
(6) Situaţiile financiare anuale ale fiecărui furnizor de serviciu universal trebuie întocmite, prezentate spre auditare unui auditor financiar independent şi publicate anual pe cheltuiala furnizorului şi în condiţiile stabilite de autoritatea de reglementare. 


(6) Situaţiile financiare anuale ale furnizorului de serviciu universal trebuie întocmite, prezentate spre auditare unui auditor financiar independent şi publicate anual pe cheltuiala furnizorului şi în condiţiile stabilite de autoritatea de reglementare. 

Raportorii

Pentru claritatea exprimării

136. 
Art. 25. - Este interzisă subvenţionarea serviciilor poştale nerezervate pe baza veniturilor obţinute din furnizarea serviciilor rezervate, cu excepţia cazurilor în care această subvenţionare este strict necesară îndeplinirii obligaţiilor privind furnizarea serviciilor poştale din sfera serviciului universal. 


Nemodificat


137. 
Art. 26. - (1) Nu sunt supuse tarifării categoriile de trimiteri poştale internaţionale a căror gratuitate este prevăzută în acorduri internaţionale la care România este parte. 


Nemodificat


138. 
(2) Prin hotărâre a Guvernului se pot stabili şi alte gratuităţi, cu indicarea modalităţilor de compensare financiară a furnizorului de servicii poştale desemnat să le asigure. 


(2) Prin hotărâre a Guvernului se pot stabili şi alte gratuităţi, precum şi modalităţile de compensare financiară a furnizorului de servicii poştale desemnat să le asigure. 

Dep.V.Popescu - PSD-SDU


Pentru claritatea exprimării

139. 
CAPITOLUL VII

Protecţia utilizatorilor


Nemodificat


140. 
Art. 27. - (1) Furnizorii de servicii poştale stabilesc regulile aplicabile serviciilor poştale, serviciului de distribuire a telegramelor şi serviciilor financiar-poştale pe care le prestează, pe care au obligaţia de a le respecta în relaţiile cu utilizatorii. Aceste reguli se supun spre aprobare autorităţii de reglementare, într-un termen stabilit de aceasta. În cazul în care apreciază că regulile propuse sunt nesatisfăcătoare din punct de vedere tehnic sau al protecţiei utilizatorilor ori contravin prevederilor legale, înţelegerilor internaţionale la care România este parte sau regulilor minime obligatorii stabilite potrivit alin. (2), autoritatea de reglementare poate solicita modificarea corespunzătoare a acestor reguli, iar furnizorii de servicii poştale sunt obligaţi să opereze modificările cerute. 


Art. 27. - (1) Furnizorul de serviciu universal are obligaţia de a respecta, în relaţiile cu utilizatorii, regulile stabilite potrivit prezentului articol. 

Dep.Dumitru Chiriţă - PSD-SDU

Dep.Aurel Daraban - PSD-SDU


Pentru conformitate cu Directiva 97/67/EC

141. 

Se introduce alin. (11) cu următorul cuprins: 

(11) Furnizorul de serviciu universal stabileşte şi supune spre aprobare autorităţii de reglementare, într-un termen stabilit de aceasta, regulile aplicabile serviciilor poştale din sfera serviciului universal pe care are obligaţia să le presteze. În cazul în care apreciază că regulile propuse sunt nesatisfăcătoare din punct de vedere tehnic sau al protecţiei utilizatorilor ori contravin prevederilor legale, acordurilor internaţionale la care România este parte sau regulilor minime obligatorii stabilite potrivit alin. (2), autoritatea de reglementare poate solicita modificarea corespunzătoare a acestor reguli, iar furnizorul de serviciu universal este obligat să opereze modificările cerute. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU

Pentru realizarea unui control al autorităţii de reglementare asupra furnizorului de serviciu universal

142. 
(2) Autoritatea de reglementare poate stabili reguli minime obligatorii aplicabile serviciilor poştale, serviciului de distribuire a telegramelor şi serviciilor financiar-poştale, cu respectarea prevederilor cuprinse în prezenta ordonanţă, în celelalte acte normative şi în instrumentele internaţionale ratificate sau aprobate de România. Furnizorii de servicii poştale au obligaţia de a respecta aceste reguli în relaţiile cu utilizatorii. 


(2) Autoritatea de reglementare poate stabili reguli minime aplicabile serviciilor poştale din sfera serviciului universal, cu respectarea prevederilor cuprinse în prezenta ordonanţă, în celelalte acte normative şi în acordurile internaţionale la care România este parte. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR

Dep.Robert Raduly - UDMR


Pentru conformitate cu Directiva 97/67/EC şi unitate terminologică

143. 
Art. 28. - Publicitatea prin poştă trebuie să conţină un marcaj distinctiv care să asigure identificarea acesteia ca atare, pe ambalajul trimiterii sau pe trimiterea în sine, în condiţii stabilite de autoritatea de reglementare. 


Nemodificat


144. 
Art. 29. - (1) Orice trimitere poştală care este distribuită de un furnizor de servicii poştale trebuie să fie marcată corespunzător cu denumirea sau marca comercială a furnizorului respectiv. 


Art. 29. - (1) Trimiterile poştale distribuite de un furnizor de servicii poştale trebuie să fie marcate corespunzător cu denumirea sau marca comercială a furnizorului respectiv.  

Dep.Dumitru Chiriţă - PSD-SDU

Dep.Robert Raduly - UDMR
Pentru claritatea exprimării

145. 
(2) Orice furnizor de servicii poştale care operează o reţea poştală are obligaţia să marcheze toate instalaţiile fizice care fac parte din reţeaua respectivă, inclusiv cutiile poştale, cu un semn distinctiv, care să asigure identificarea furnizorului în cauză. 


(2) Furnizorul de servicii poştale are obligaţia să marcheze toate instalaţiile fizice care fac parte din reţeaua poştală publică pe care o operează, inclusiv cutiile poştale, cu un semn distinctiv, care să asigure identificarea furnizorului în cauză. 

Dep.Dumitru Chiriţă - PSD-SDU

Dep.Robert Raduly - UDMR


Pentru claritatea exprimării

146. 
(3) Autoritatea de reglementare poate stabili condiţiile în care furnizorii de servicii poştale trebuie să îşi îndeplinească obligaţiile prevăzute la alin. (1) şi (2). 


Nemodificat


147. 
Art. 30. - (1) Furnizorii de servicii poştale au obligaţia de a respecta standardele de calitate a serviciilor poştale, stabilite de autoritatea de reglementare. 


Art. 30. - (1) Furnizorul de serviciu universal are obligaţia de a respecta standardele de calitate stabilite de autoritatea de reglementare pentru serviciile poştale din sfera serviciului universal pe care are obligaţia să le presteze. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Pentru claritatea exprimării şi conformitate cu Directiva 97/67/EC 

148. 
(2) Respectarea standardelor de calitate, stabilite potrivit alin. (1), de către fiecare furnizor de serviciu universal va face anual obiectul evaluării unui organism independent de furnizorul în cauză, în condiţii stabilite de autoritatea de reglementare. Raportul de evaluare se publică anual pe cheltuiala furnizorului de servicii poştale şi în condiţiile stabilite de autoritatea de reglementare. 


(2) Respectarea standardelor de calitate, stabilite potrivit alin.(1), de către furnizorul de serviciu universal, va face anual obiectul evaluării unui organism independent de furnizorul în cauză, în condiţii stabilite de autoritatea de reglementare. Raportul de evaluare se publică anual pe cheltuiala furnizorului de serviciu universal şi în condiţiile stabilite de autoritatea de reglementare. 

Dep.Dumitru Chiriţă - PSD-SDU

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Ioan Miclea - PRM


Pentru claritatea exprimării şi conformitate cu Directiva 97/67/EC



149. 

Se introduce alin. (3) cu următorul conţinut: 

(3) Autoritatea de reglementare poate dispune, din oficiu sau la primirea unei plângeri sau sesizări, obligarea furnizorului de serviciu universal la luarea oricăror măsuri necesare pentru a asigura respectarea standardelor de calitate stabilite potrivit alin. (1).  

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru realizarea unui control al autorităţii de reglementare asupra furnizorului de serviciu universal în privinţa respectării standardelor de calitate obligatorii

150. 
Art. 31. - (1) Furnizorii de servicii poştale au obligaţia să stabilească un mecanism simplu, transparent şi accesibil de soluţionare a reclamaţiilor primite de la utilizatori, în special în ceea ce priveşte pierderea, distrugerea parţială ori totală sau deteriorarea trimiterilor poştale, precum şi nerespectarea standardelor de calitate a serviciilor. 


Nemodificat




151. 
(2) Mecanismul de soluţionare a reclamaţiilor prevăzut la alin. (1) trebuie să prevadă: 


Nemodificat


152. 
a) proceduri pentru determinarea furnizorului de servicii poştale căruia îi revine răspunderea, în cazul în care sunt implicaţi 2 sau mai mulţi asemenea furnizori; 


a) proceduri pentru determinarea furnizorului de servicii poştale căruia îi revine răspunderea, în cazul în care sunt implicaţi doi sau mai mulţi asemenea furnizori; 

Dep.Dumitru Chiriţă - PSD-SDU

Dep.Ioan Miclea - PRM


Pentru respectarea normelor de tehnică legislativă

153. 
b) proceduri care să permită soluţionarea echitabilă şi promptă a reclamaţiilor, precum şi un sistem adecvat de rambursare sau compensare. 


Nemodificat


154. 
(3) Mecanismul de soluţionare a reclamaţiilor prevăzut la alin. (1) şi (2) este supus spre aprobare autorităţii de reglementare, într-un termen stabilit de aceasta. În cazul în care apreciază că mecanismul propus nu îndeplineşte condiţiile prevăzute la alin. (1) şi (2), autoritatea de reglementare poate solicita modificarea corespunzătoare a acestuia. 


Nemodificat 

155. 
156. 
(4) Informaţiile privind numărul de reclamaţii adresate furnizorului de serviciu universal, precum şi modul în care acestea au fost soluţionate se publică o dată cu raportul de evaluare prevăzut la art. 30 alin. (2). 


(4) Informaţiile privind statistica reclamaţiilor adresate furnizorului de serviciu universal, precum şi modul în care acestea au fost soluţionate, se publică o dată cu raportul de evaluare prevăzut la art. 30 alin. (2). 

Dep.V. Popescu - PSD-SDU


Nu este vorba doar de numărul reclamaţiilor, ci de statistică, aceasta fiind o noţiune mai largă

157. 
(5) În cazul în care reclamaţia adresată furnizorului de servicii poştale nu a fost soluţionată în mod satisfăcător, utilizatorul în cauză poate introduce o cerere de chemare în judecată la instanţa competentă.


(5) În cazul în care reclamaţia adresată furnizorului de servicii poştale nu a fost soluţionată în mod satisfăcător, utilizatorul în cauză poate înainta o plângere autorităţii de reglementare sau poate introduce o cerere de chemare în judecată la instanţa competentă. Cererea de chemare în judecată poate fi introdusă indiferent dacă o plângere având acelaşi obiect a fost înaintată autorităţii de reglementare. 

Raportorii


Este necesară instituirea unei proceduri de mediere, pentru a se încerca soluţionarea amiabilă a conflictelor, recurgerea la instanţele judecătoreşti fiind o ultimă soluţie

158. 

Se introduce alin. (6) cu următorul cuprins: 

(6) Autoritatea de reglementare stabileşte o procedură de mediere în vederea soluţionării amiabile a litigiilor dintre utilizatori şi furnizorii de servicii poştale. 

Raportorii


A se vedea nota de la alin. (5)

159. 
Art. 32. - (1) Răspunderea faţă de utilizatori pentru serviciile poştale neincluse în sfera serviciului universal se stabileşte conform contractelor încheiate cu utilizatorii, în condiţiile prevăzute de prezenta ordonanţă şi de celelalte dispoziţii legale în vigoare. 


Nemodificat


160. 
(2) Răspunderea faţă de utilizatori pentru serviciile poştale incluse în sfera serviciului universal, prestate de furnizorii de serviciu universal, se stabileşte, cu respectarea prevederilor prezentei ordonanţe şi a celorlalte dispoziţii legale în vigoare, prin clauzele contractului-cadru, care se avizează de autoritatea de reglementare şi se publică pe cheltuiala furnizorului de serviciu universal, în condiţiile stabilite de autoritatea de reglementare. 


(2) Răspunderea faţă de utilizatori pentru serviciile poştale incluse în sfera serviciului universal, prestate de furnizorul de serviciu universal, se stabileşte, cu respectarea prevederilor prezentei ordonanţe şi a celorlalte dispoziţii legale în vigoare, prin clauzele contractului-cadru, care se avizează de autoritatea de reglementare şi se publică pe cheltuiala furnizorului de serviciu universal, în condiţiile stabilite de autoritatea de reglementare. 

Raportorii
Pentru claritatea exprimării

161. 
CAPITOLUL IX

Emiterea şi comercializarea timbrelor şi efectelor poştale


Nemodificat


162. 
Art. 33. - Plata tarifelor percepute pentru serviciile poştale se poate face prin intermediul sistemelor de francare sau prin alte metode, în condiţiile stabilite de autoritatea de reglementare. 


Se abrogă
Dep.Istvan Antal - UDMR
Aceste metode sunt stabilite oricum, nefiind necesară prevederea lor expresă

163. 
Art. 34. - Condiţiile de emitere, tipărire, punere în circulaţie şi de retragere din circulaţie a timbrelor şi efectelor poştale se stabilesc de autoritatea de reglementare. 


Art. 34. – Planurile emisiunilor filatelice, condiţiile de emitere, tipărire, punere în circulaţie, retragere din circulaţie şi comercializare a timbrelor şi efectelor poştale se stabilesc de autoritatea de reglementare. 

Dep.V.Popescu - PSD-SDU


Era necesară includerea şi a planurilor emisiunilor filatelice, precum şi a comercializării timbrelor

164. 
Art. 35. - (1) Timbrele poştale se pot valorifica atât la valoarea lor nominală, cât şi la valoarea lor filatelică. În situaţii excepţionale ele se pot valorifica şi la preţul de cost, cu acordul prealabil al autorităţii de reglementare.


Se abrogă

Dep.Istvan Antal - UDMR
Această teză este reglementată deja de art. 34

165. 
(2) Timbrele poştale se pot comercializa atât în ţară, cât şi în străinătate sau pot forma obiectul schimburilor filatelice, în condiţiile legii. 
Se abrogă

Dep.István Antal - UDMR
Această teză este reglementată deja de art. 34

166. 
(3) Comercializarea timbrelor poştale se efectuează în condiţiile stabilite de autoritatea de reglementare, ţinându-se seama de prevederile înţelegerilor internaţionale în domeniu, la care România este parte. 


Se abrogă

Dep.István Antal - UDMR
Această teză este reglementată deja de art. 34

167. 
Art. 36. - (1) Componenţa şi modul de administrare a Conservatorului de timbre se stabilesc de autoritatea de reglementare. 


Nemodificat


168. 
(2) Bunurile aflate în componenţa Conservatorului de timbre sunt bunuri de patrimoniu.


(2) Bunurile aflate în componenţa Conservatorului de timbre fac parte din patrimoniul cultural naţional mobil. 

Dep.V.Popescu - PSD-SDU

Dep.V.Pambuccian - Minorităţi

Dep.Robert Ráduly - UDMR

 
Pentru a se realiza concordanţa cu Legea nr.182/2000 

169. 
(3) Administrarea Conservatorului de timbre se realizează de către o persoană juridică de drept public sau de drept privat, anume desemnată de autoritatea de reglementare. 


(3) Administrarea Conservatorului de timbre se realizează de către o persoană juridică desemnată de autoritatea de reglementare. 

Dep.Dumitru Chiriţă - PSD-SDU

Dep.Istvan Antal - UDMR


Noţiunea de “persoană juridică” include atât pe cele de drept public, cât şi pe cele de drept privat

170. 
CAPITOLUL X

Condiţiile de acceptare a trimiterilor poştale
Nemodificat


171. 
Art. 37. - (1) Furnizorul de servicii poştale are obligaţia de a presta serviciile pentru care este autorizat, în condiţiile prezentei ordonanţe, atât timp cât, în mod cumulativ: 


Art. 37. - (1) Furnizorul de servicii poştale are obligaţia de a presta serviciile pentru care este autorizat, în condiţiile prezentei ordonanţe, atât timp cât sunt îndeplinite în mod cumulativ următoarele condiţii:

Dep.V.Popescu - PSD-SDU


Pentru claritatea exprimării

172. 
a) sunt întrunite atât condiţiile de acceptare a trimiterilor poştale prevăzute de prezentul capitol şi de regulile stabilite potrivit art. 27, cât şi, pentru trimiterile poştale internaţionale, condiţiile prevăzute de înţelegerile internaţionale la care România este parte şi condiţiile de acceptare stabilite de ţările de destinaţie; 


a) sunt întrunite atât condiţiile de acceptare a trimiterilor poştale prevăzute de prezentul capitol şi de regulile stabilite potrivit art. 27, cât şi, pentru trimiterile poştale internaţionale, condiţiile prevăzute în acordurile internaţionale la care România este parte şi condiţiile de acceptare stabilite de ţările de destinaţie; 

Dep.Dumitru Chiriţă - PSD-SDU

Dep.Ioan Bivolaru - PSD-SDU

Dep.István Antal - UDMR

Dep.Aurelia Vasile - PSD-SDU

Dep.Aurel Daraban - PSD-SDU

Dep.István Erdei - UDMR

Pentru unitate terminologică

173. 
b) colectarea, sortarea, transportul şi livrarea trimiterilor poştale sunt posibile cu personalul şi mijloacele obişnuite de care dispune furnizorul respectiv; 


Nemodificat


174. 
c) colectarea, sortarea, transportul şi livrarea trimiterilor poştale nu sunt împiedicate de împrejurări de forţă majoră, caz fortuit ori ca urmare a faptei expeditorului sau a faptei unei terţe persoane pentru care furnizorul de servicii poştale nu este chemat, potrivit legii, să răspundă. 


Nemodificat


175. 
(2) Furnizorul de servicii poştale se poate prevala de prevederile alin. (1) lit. a) numai în cazul în care a făcut publice condiţiile de acceptare a trimiterilor poştale, prin afişare la punctul de acces la care se depune trimiterea poştală în cauză. 


Se abrogă 

Raportorii
Pentru coroborarea cu noul conţinut al art. 39

176. 
Art. 38. - (1) Sunt excluse de la colectare, sortare, transport şi livrare: 


Nemodificat


177. 
a) trimiterile poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente; 


a) trimiterile poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs; 

Dep.V.Popescu - PSD-SDU
Noţiunea de “interzis” înseamnă ceea ce nu este permis. În cazul autorizaţiilor speciale, înseamnă că transportul acelor bunuri este permis

178. 
b) trimiterile poştale al căror ambalaj prezintă inscripţii care contravin ordinii publice sau bunelor moravuri, precum şi trimiterile poştale constând în bunuri care contravin ordinii publice sau bunelor moravuri, dacă se depun neambalate; 


Nemodificat


179. 
c) trimiterile poştale care prezintă etichete sau inscripţii vechi neîndepărtate. 


Nemodificat


180. 
(2) Următoarele categorii de trimiteri poştale sunt admise la colectare, sortare, transport şi livrare numai dacă, pe lângă condiţiile generale, sunt îndeplinite şi condiţiile speciale prevăzute pentru transportul acestor mărfuri, astfel: 


Nemodificat


181. 
a) trimiterile poştale constând în bunuri pentru care sunt stabilite condiţii speciale de transport, prin dispoziţii legale administrative, economice, sanitare, veterinare, fitosanitare şi altele similare, în condiţiile prevăzute prin aceste dispoziţii; 


Nemodificat


182. 
b) trimiterile poştale constând în bunuri al căror transport, încărcare, descărcare sau transbordare prezintă greutăţi privind manipularea faţă de mijloacele sau instalaţiile furnizorului de servicii poştale, în condiţiile tehnice şi de exploatare convenite de furnizor cu expeditorul, pentru fiecare caz. 


Nemodificat


183. 
Art. 39. - (1) Atunci când natura bunului care face obiectul unei trimiteri poştale cere ca el să fie ambalat, expeditorul trebuie să protejeze acest bun astfel încât să fie ferit de pierderea totală sau parţială, precum şi de deteriorare, şi să nu poată pricinui pagube persoanelor, mediului, instalaţiilor utilizate sau celorlalte bunuri, pe toată durata operaţiunilor de colectare, sortare, transport şi livrare. 


Art. 39. - (1) Atunci când natura bunului care face obiectul unei trimiteri poştale cere ca el să fie ambalat, furnizorul de servicii poştale trebuie să protejeze acest bun conform standardelor şi normelor tehnice în vigoare. Pe toată durata operaţiunilor de colectare, sortare, transport şi livrare, furnizorul de servicii poştale răspunde pentru pierderea totală sau parţială a bunului expediat, precum şi pentru pagubele pricinuite persoanelor, mediului, instalaţiilor utilizate sau celorlalte bunuri. 

Dep.Mihail Fâcă - PSD-SDU

Dep.István Antal - UDMR

Dep.István Erdei - UDMR

Dep.Duzmitru Chiriţă - PSD-SDU


Răspunderea trebuie să aparţină, în principiu, furnizorului, din moment ce îşi asumă obligaţia de a livra bunul destinatarului. Numai în situaţii excepţionale, răspunderea va aparţine expeditorului

184. 
(2) Ambalajul folosit de expeditor trebuie să fie suficient şi să corespundă standardelor şi normelor tehnice în vigoare. 


(2) Furnizorul de servicii poştale este obligat să accepte bunul ambalat de către expeditor atunci când ambalajul folosit corespunde standardelor şi normelor tehnice în vigoare. În această situaţie, responsabilitatea pierderii totale sau parţiale, deteriorării, pagubelor pricinuite persoanelor, mediului, instalaţiilor utilizate sau celorlalte bunuri, provocate de vicii ascunse prin ambalare, revine expeditorului. 

Dep.Mihail Fâcă - PSD-SDU

Dep.István Antal - UDMR

Dep.István Erdei - UDMR

Dep.Dumitru Chiriţă - PSD-SDU


Răspunderea trebuie să aparţină, în principiu, furnizorului, din moment ce îşi asumă obligaţia de a livra bunul destinatarului. Numai în situaţii excepţionale, răspunderea va aparţine expeditorului

185. 
(3) Ambalajul se consideră ca suficient în cazul în care se apreciază că el protejează trimiterea poştală, de la depunerea ei la punctul de acces până la eliberarea ei destinatarului, în condiţii normale de colectare, sortare, transport şi livrare. 


(3) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, furnizorul de servicii poştale trebuie să aplice etichete sugestive, care să indice modul de manipulare şi depozitare. Furnizorul de servicii poştale poate pune la dispoziţia expeditorului etichete tipizate. Furnizorul de servicii poştale este obligat să recunoască şi să folosească inscripţionările şi etichetele aplicate de expeditor, atunci când acestea corespund standardelor şi normelor tehnice în vigoare.  

Dep.Mihail Fâcă - PSD-SDU

Dep.István Antal - UDMR

Dep.István Erdei - UDMR


Răspunderea trebuie să aparţină, în principiu, furnizorului, din moment ce îşi asumă obligaţia de a livra bunul destinatarului. Numai în situaţii excepţionale răspunderea va aparţine expeditorului

186. 
(4) Trimiterile poştale care, prin natura lor, nu au nevoie de ambalaj se pot depune şi neambalate. Furnizorul de servicii poştale poate pretinde expeditorului ca aceste mărfuri neambalate să fie grupate în unităţi mai mari, care să faciliteze operaţiunile de colectare, sortare, transport şi livrare. 


Se abrogă 

Raportorii
Pentru a nu se impune expeditorului o condiţie care se poate dovedi imposibil de realizat

187. 
(5) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, expeditorul trebuie să aplice etichete sugestive, care să indice modul de manipulare şi depozitare. Furnizorul de servicii poştale poate pretinde expeditorului folosirea unor etichete tipizate. 


Se abrogă

Raportorii
Această teză este deja reglementată de alin. (3).

188. 
CAPITOLUL XI

Răspunderea pentru furnizarea serviciilor poştale


Nemodificat


189. 
Art. 40. - (1) Furnizorul de servicii poştale este răspunzător faţă de utilizatori pentru: 


Art. 40. - (1) Furnizorul de servicii poştale este răspunzător faţă de utilizatori pentru prestarea serviciului în condiţiile prevăzute de lege şi de contractul încheiat cu expeditorul. 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU
Pentru acurateţe juridică.

190. 
a) prestarea serviciului, în condiţiile prevăzute de lege şi de contractul încheiat cu expeditorul; 


Se abrogă

Raportorii


Această teză este deja reglementată de alin. (1).

191. 
b) paguba care rezultă din pierderea totală sau parţială sau din deteriorarea trimiterii poştale, survenită din momentul depunerii acesteia la punctul de acces şi până la livrarea către destinatar. 


Se abrogă

Raportorii


Această teză este reglementată de alin. (11).

192. 

Se introduce alin. (11) cu următorul cuprins: 

 (11) În cazul pierderii totale sau parţiale ori al deteriorării trimiterii poştale, furnizorul de servicii poştale răspunde pentru paguba pricinuită dacă aceste împrejurări au survenit între momentul depunerii trimiterii la punctul de acces şi momentul livrării la destinatar. 

Dep.Robert Raduly - UDMR

Dep.V. Popescu - PSD-SDU

Dep.Dumitru Chiriţă - PSD-SDU


Pentru claritatea exprimării şi acurateţe juridică

193. 
(2) Termenul de introducere a reclamaţiei prealabile adresate furnizorului de servicii poştale şi termenul de păstrare pentru trimiterile poştale interne este de 6 luni, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces. 


(2) Termenul de introducere a reclamaţiei prealabile adresate furnizorului de servicii poştale este de 6 luni şi se calculează de la data depunerii trimiterii poştale la punctul de acces. 

Dep.Dumitru Chiriţă - PSD-SDU

Dep.István Antal - UDMR

Dep.Aurelia Vasile - PSD-SDU

Dep.Ioan Bivolaru - PSD-SDU

Dep.István Erdei - UDMR


Pentru claritatea exprimării

Se coroborează cu noile alineate (5) şi (6)

194. 
(3) Termenul de soluţionare a reclamaţiei prealabile adresate furnizorului de servicii poştale este de 3 luni pentru trimiterile poştale interne, iar pentru trimiterile externe este cel stabilit prin înţelegerile internaţionale la care România este parte şi se calculează de la data introducerii reclamaţiei. 


(3) Termenul de soluţionare a reclamaţiei prealabile adresate furnizorului de servicii poştale este de 3 luni şi se calculează de la data introducerii reclamaţiei.  

Dep.Dumitru Chiriţă - PSD-SDU

Dep.Ioan Miclea - PRM

Dep.István Antal - UDMR

Dep.Aurel Daraban - PSD-SDU


Pentru claritatea exprimării

Se coroborează cu noile alineate (5) şi (6)

195. 
(4) Reclamaţia prealabilă poate fi introdusă de expeditor sau de destinatar. 


Nemodificat


196. 

Se introduc alin.(5) şi (6) cu următorul cuprins: 

(5) Termenul de păstrare pentru trimiterile poştale este de 18 luni şi se calculează de la data depunerii trimiterii poştale la punctul de acces.

(6) Termenele prevăzute în prezentul articol se aplică şi în cazul trimiterilor poştale internaţionale, dacă prin acordurile internaţionale la care România este parte nu se prevede altfel. 

Dep.Dumitru Chiriţă - PSD-SDU

Dep.István Antal - UDMR

Dep.Mihail Fâcă - PSD-SDU

Dep.Aurel Daraban - PSD-SDU


Pentru claritatea exprimării

197. 
Art. 41. - (1) Termenul pentru introducerea acţiunii în justiţie este de 6 luni pentru trimiterile poştale interne şi de un an pentru cele externe. 


Art. 41. - (1) Termenul pentru introducerea cererii de chemare în judecată este de 6 luni pentru trimiterile poştale interne şi de un an pentru cele internaţionale. 

Dep.Dumitru Chiriţă - PSD-SDU

Dep.István Antal - UDMR

Dep.Mihail Fâcă - PSD-SDU

Dep.Aurel Daraban - PSD-SDU


Pentru unitate terminologică şi acurateţe juridică

198. 
(2) Termenul prevăzut la alin. (1) se socoteşte de la data primirii răspunsului la reclamaţia prealabilă sau, în cazul în care nu s-a răspuns la reclamaţia prealabilă introdusă în termen, de la expirarea termenului de soluţionare a acesteia. 


(2) Termenul prevăzut la alin. (1) este termen de prescripţie şi curge de la data primirii răspunsului la reclamaţia prealabilă sau, în cazul în care nu s-a răspuns la reclamaţia prealabilă, de la expirarea termenului de soluţionare a acesteia. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU


Pentru calificarea juridică a naturii termenului şi acurateţe juridică

199. 
(3) Acţiunea nu poate fi introdusă dacă nu se face dovada introducerii reclamaţiei prealabile în termen. 


(3) Cererea de chemare în judecată va fi însoţită de dovada îndeplinirii procedurii reclamaţiei prealabile. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru acurateţe juridică

200. 
Art. 42. - (1) Expeditorul are dreptul la o despăgubire corespunzătoare valorii reale a prejudiciului cauzat prin pierderea, furtul, distrugerea totală sau parţială sau prin deteriorarea trimiterii, valoare care nu va depăşi limitele prevăzute la art. 43. Pagubele indirecte şi beneficiile nerealizate nu se despăgubesc. 


Se abrogă

Raportorii

Pentru a nu limita cuantumul despăgubirii faţă de cel prevăzut de dreptul comun 

201. 
(2) Expeditorul poate renunţa la dreptul său de despăgubire în favoarea destinatarului. 


Nemodificat


202. 
Art. 43. - (1) Furnizorii de servicii poştale răspund pentru trimiterile poştale interne, după cum urmează: 


Nemodificat


203. 
a) în caz de pierdere, furt sau distrugere totală: 


Nemodificat


204. 
1. cu întreaga valoare declarată, pentru o trimitere poştală care face obiectul unui serviciu de trimitere cu valoare declarată; 


Nemodificat


205. 
2. cu întreaga valoare declarată, pentru o trimitere poştală care face obiectul unui serviciu de trimitere contra ramburs, până în momentul livrării la destinatar; 


Nemodificat


206. 
3. cu întreaga valoare a rambursului, pentru o trimitere poştală care face obiectul unui serviciu de trimitere contra ramburs, după livrarea acesteia destinatarului, când furnizorul de servicii poştale a omis încasarea rambursului de la destinatar; 


Nemodificat


207. 
4. cu întreaga sumă depusă la punctul de acces, pentru mandate, în condiţiile prevăzute la art. 46; 


Nemodificat




208. 
5. cu suma reprezentând de 10 ori tariful unui serviciu de trimitere recomandată, pentru trimiterile poştale care fac obiectul unui asemenea serviciu; 


5. cu suma reprezentând de 10 ori tariful  serviciului, pentru trimiterile poştale care  nu fac obiectul unui serviciu de trimitere cu valoare declarată; 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.István Erdei - UDMR

Dep.Aurel Daraban - PSD-SDU


Pentru a nu se crea inechitate între răspunderea aplicabilă în cazul serviciului de trimitere recomandată şi serviciile care nu prezintă această caracteristică

209. 
6. cu suma reprezentând de 10 ori tariful pentru un colet care nu face obiectul unui serviciu de trimitere cu valoare declarată, indiferent de greutate; 


Se abrogă 

Raportorii
Această teză se regăseşte la pct.5

210. 
b) în caz de pierdere parţială, distrugere parţială sau deteriorare: 


Nemodificat


211. 
1. cu valoarea declarată pentru partea lipsă, distrusă sau deteriorată, înscrisă în nota de inventar, pentru trimiterile de corespondenţă depuse deschise, care fac obiectul unui serviciu de trimitere cu valoare declarată; 


1. cu valoarea declarată pentru partea lipsă, distrusă sau deteriorată, înscrisă în nota de inventar, pentru trimiterile poştale depuse deschise, care fac obiectul unui serviciu de trimitere cu valoare declarată; 

Raportorii


Pentru uniformizarea regimului răspunderii aplicabile

212. 
2. cu cota-parte corespunzătoare greutăţii lipsă din valoarea declarată, pentru trimiterile de corespondenţă depuse închise, care fac obiectul unui serviciu de trimitere cu valoare declarată; 


2. cu cota-parte corespunzătoare greutăţii lipsă din valoarea declarată, pentru trimiterile poştale depuse închise, care fac obiectul unui serviciu de trimitere cu valoare declarată; 

Dep.Dumitru Chiriţă - PSD-SDU

Dep.István Antal - UDMR


Pentru uniformizarea regimului răspunderii aplicabile

213. 
3. cu cota-parte din despăgubirea prevăzută la lit. a) pct. 6, stabilită în raport cu greutatea lipsă sau cu greutatea conţinutului deteriorat, pentru coletele care nu fac obiectul unui serviciu de trimitere cu valoare declarată; 


3. cu cota-parte din suma prevăzută la lit.a) pct.5, stabilită în raport cu greutatea lipsă sau cu greutatea conţinutului deteriorat, pentru coletele care nu fac obiectul unui serviciu de trimitere cu valoare declarată; 

Dep.Dumitru Chiriţă - PSD-SDU

Dep.István Antal - UDMR


Pentru a se realiza coroborarea, în condiţiile eliminării lit.a) pct.6, şi pentru claritatea exprimării

214. 
4. cu valoarea efectivă a prejudiciului, care nu poate depăşi valoarea declarată şi nici valoarea reală, luată în considerare la locul şi în momentul prezentării coletului, a conţinutului lipsă sau deteriorat, pentru coletele care fac obiectul unui serviciu de trimitere cu valoare declarată. 


4. cu suma prevăzută la lit.a) pct.5, în caz de pierdere parţială, distrugere parţială sau deteriorare a trimiterilor poştale, altele decât coletele. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU


Pentru echivalarea cu răspunderea prevăzută la lit.a) pct.5 

215. 

Se introduce alin.(11) cu următorul cuprins: 

La sumele prevăzute la alin.(1) lit.a) şi b) se adaugă dobânda legală, care curge din momentul introducerii reclamaţiei prealabile. 

Dep.Dumitru Chiriţă - PSD-SDU

Dep.Aurel Daraban - PSD-SDU


Legea trebuie să protejeze banii utilizatorilor de servicii, astfel ca în cazul litigiilor să se încaseze valoarea reală a acestora.

216. 
(2) Furnizorii de servicii poştale răspund pentru telegrame, cu contravaloarea tarifelor încasate la depunerea la punctul de acces, în următoarele cazuri: 


Nemodificat


217. 
1. telegrama nu a fost livrată; 


Nemodificat


218. 
2. telegrama a fost livrată mai târziu decât ar fi ajuns prin serviciile poştale care utilizează transportul terestru; 


2. telegrama a fost livrată mai târziu decât prevede contractul-cadru sau contractul încheiat cu utilizatorul; 

Dep.V.Popescu - PSD-SDU

Dep.Robert Ráduly - UDMR


Pentru ilustrarea mai clară a cazului de răspundere

219. 
3. conţinutul telegramei a fost denaturat. 


Nemodificat 


220. 
(3) Pierderea completă a conţinutului este echivalentă cu pierderea trimiterii poştale. 


Nemodificat 


221. 
(4) Când expeditorul a declarat o valoare mai mică decât cea reală, despăgubirea este la nivelul valorii declarate. 


Nemodificat


222. 
(5) Despăgubirile prevăzute la alin. (1) lit. a) pct. 1, 2 şi 3 nu pot depăşi valoarea reală a bunului care face obiectul trimiterii poştale. 


Se abrogă

Dep.V.Popescu - PSD-SDU

Dep.Robert Ráduly – UDMR
Pentru a nu se limita cuantumul despăgubirii

223. 
(6) În afara despăgubirilor prevăzute la alin. (1) lit. a) se restituie şi tarifele încasate la depunerea trimiterii poştale la punctul de acces. 


Nemodificat


224. 
(7) În cazul neefectuării prestaţiilor care constituie caracteristici suplimentare ale serviciilor cu valoare adăugată, nominalizate de expeditor prin indicaţii speciale, se restituie numai tarifele încasate suplimentar faţă de tarifele aplicabile pentru serviciul poştal standard. 


Nemodificat


225. 
Art. 44. - (1) În toate cazurile menţionate la art. 43 furnizorul de servicii poştale este exonerat de răspundere în următoarele situaţii: 


Nemodificat


226. 
a) paguba s-a produs ca urmare a faptei  expeditorului; 


Nemodificat


227. 
b) paguba s-a produs ca urmare a faptei unei terţe persoane pentru care furnizorul de servicii nu este chemat, potrivit legii, să răspundă; 


Nemodificat


228. 
c) trimiterea a fost primită fără obiecţii de către destinatar; 


Nemodificat


229. 
d) paguba s-a produs ca urmare a unui caz de forţă majoră sau a cazului fortuit; în acest caz expeditorul are dreptul la restituirea tarifelor achitate, cu excepţia tarifului de asigurare. 


Nemodificat


230. 
(2) Furnizorul de servicii poştale nu răspunde pentru trimiterile poştale în cazurile care nu sunt menţionate la art. 43. 


Se abrogă

Raportorii
Pentru a nu se limita cazurile de răspundere. În cazurile care nu sunt menţionate la art. 43, furnizorul răspunde potrivit dreptului comun.

231. 
Art. 45. - Trimiterile poştale care nu au putut fi livrate destinatarilor şi nici expeditorilor devin proprietatea furnizorului de servicii poştale după expirarea termenului de introducere a reclamaţiei prealabile şi de păstrare prevăzut la art. 40 alin. (2). 


Art. 45. - Trimiterile poştale care nu au putut fi livrate destinatarilor şi nici expeditorilor devin proprietatea furnizorului de servicii poştale după expirarea termenului de păstrare prevăzut la art. 40 alin.(5) sau (6), după caz. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.Mihail Fâcă - PSD-SDU


Pentru coroborarea cu art.40 alin.(5) şi (6).

232. 
Art. 46. - (1) Furnizorii de servicii poştale sunt răspunzători de sumele transmise prin intermediul serviciului de mandate până în momentul în care acestea au fost plătite, în condiţiile prevăzute de regulile aplicabile acestui serviciu, stabilite potrivit art. 27. 


Art. 46. - (1) Furnizorii de servicii poştale sunt răspunzători de sumele transmise prin intermediul serviciului de mandate până în momentul în care acestea au fost plătite. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.Mihail Fâcă - PSD-SDU


Art.27 se referă la furnizorul de serviciu universal. Nu este necesar a se stabili în lege că răspunderea operează în condiţiile prevăzute de regulile aplicabile serviciului de mandate, acest lucru fiind de la sine înţeles.

233. 
(2) Sumele a căror plată sau rambursare nu a fost reclamată de către cei în drept, în termen de 6 luni de la data depunerii acestora la punctele de acces, rămân, definitiv câştigate, furnizorilor de servicii poştale. 


(2) Sumele a căror plată sau rambursare nu a fost reclamată de către cei în drept, în termen de 6 luni de la data depunerii acestora la punctele de acces, rămân definitiv câştigate furnizorilor de servicii poştale. 

Dep.Dumitru Chiriţă - PSD-SDU

Dep.Ioan Miclea - PRM


S-au eliminat două virgule, pentru cursivitatea exprimării.

234. 
(3) După expirarea termenului prevăzut la alin. (2) nu pot fi primite reclamaţii referitoare la mandatele în cauză, indiferent de motivul sau obiectul acestora. 


Nemodificat


235. 
(4) Tarifele percepute de furnizorii de servicii poştale pentru serviciul de mandate nu se restituie, chiar dacă mandatele rămân neplătite, cu condiţia ca neplata să nu fie imputabilă furnizorului de servicii poştale. 


Nemodificat


236. 
Art. 47. - Furnizorul de servicii poştale răspunde pentru trimiterile poştale externe în conformitate cu prevederile instrumentelor internaţionale ratificate sau aprobate de România. 


Art. 47. - Furnizorul de servicii poştale răspunde pentru trimiterile poştale internaţionale în conformitate cu prevederile acordurilor internaţionale la care România este parte. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Pentru unitate terminologică

237. 
Art. 48. - Expeditorii răspund faţă de furnizorii de servicii poştale pentru daunele rezultate din natura periculoasă a bunurilor care fac obiectul trimiterilor poştale şi pentru cele care se datorează ambalajului insuficient, în limita valorii daunelor şi a sumelor plătite ca despăgubire altor beneficiari ai serviciilor poştale ale căror trimiteri poştale au fost deteriorate din această cauză. 


Art.48. – Părţile pot stabili prin contract clauze de agravare a răspunderii furnizorului de servicii poştale prevăzute de prezentul capitol. 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Prevederile acestui capitol reprezintă măsuri minime de protecţie a utilizatorilor

238. 
CAPITOLUL XII

Autoritatea de reglementare


Nemodificat


239. 
Art. 49. - (1) În exercitarea atribuţiilor prevăzute de prezenta ordonanţă autoritatea de reglementare respectă următoarele principii: 


Art. 49. - (1) În exercitarea atribuţiilor prevăzute de prezenta ordonanţă autoritatea de reglementare urmăreşte în principal atingerea următoarelor obiective: 

Dep.Dumitru Chiriţă - PSD-SDU

Dep.István Antal - UDMR

Dep.István Erdei - UDMR


Art.49 enumeră în realitate obiective ale autorităţii de reglementare

240. 
a) asigurarea dreptului de acces la serviciul universal; 


Nemodificat


241. 
b) promovarea intereselor utilizatorilor, în special ale celor cu handicap, boli cronice, de vârstă înaintată, cu venituri mici sau care locuiesc în zone izolate, în zone din perimetrul rural sau în zone cu densitate demografică redusă; 


Nemodificat


242. 
c) promovarea eficienţei economice a furnizorilor de servicii poştale; 


Nemodificat


243. 
d) asigurarea sustenabilităţii economice a activităţilor pe care furnizorii de servicii poştale sunt obligaţi sau autorizaţi să le efectueze. 


d) asigurarea sustenabilităţii economice a activităţilor efectuate de furnizorii de servicii poştale. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.Ioan Bivolaru - PSD-SDU

Dep.Aurelia Vasile - PSD-SDU


Pentru concizia exprimării

244. 
(2) Pentru scopurile aplicării prezentei ordonanţe atribuţiile autorităţii de reglementare sunt îndeplinite de Ministerul Comunicaţiilor şi Tehnologiei Informaţiei. 


Nemodificat


245. 
(3) Autoritatea de reglementare este, de asemenea, împuternicită: 


Nemodificat


246. 
a) să ia orice măsuri necesare în vederea organizării aplicării prezentei ordonanţe; 


Nemodificat


247. 
b) să asigure supravegherea respectării prevederilor prezentei ordonanţe, a măsurilor luate în aplicarea acesteia, precum şi a drepturilor şi obligaţiilor rezultate din autorizaţiile acordate sau recunoscute ca valabile pe baza prezentei ordonanţe, putând lua orice măsuri pe care le apreciază necesare în acest scop. 


b) să asigure supravegherea respectării prevederilor prezentei ordonanţe, a măsurilor luate în aplicarea acesteia, precum şi a drepturilor şi obligaţiilor furnizorilor de servicii poştale, putând lua orice măsuri pe care le apreciază necesare în acest scop. 

Dep.Dumitru Chiriţă - PSD-SDU

Dep.István Antal - UDMR

Dep.Aurelia Vasile - PSD-SDU

Dep.Aurel Daraban - PSD-SDU

Dep.István Erdei - UDMR


Pentru concizia exprimării

248. 
(4) Autoritatea de reglementare poate delega îndeplinirea atribuţiilor prevăzute la alin. (3) unei alte persoane juridice de drept public. 


(4) Autoritatea de reglementare poate încheia contracte cu persoane juridice de drept public sau de drept privat, având ca obiect efectuarea unor activităţi specifice, necesare îndeplinirii atribuţiilor prevăzute de prezenta ordonanţă.


Pentru acurateţe juridică şi acoperirea tuturor atribuţiilor

249. 
Art. 50. - Autoritatea de reglementare poate solicita furnizorilor de servicii poştale orice informaţii necesare în vederea exercitării atribuţiilor prevăzute la art. 49 alin. (3). 


Art. 50. - Autoritatea de reglementare poate solicita furnizorilor de servicii poştale informaţiile necesare în vederea exercitării atribuţiilor prevăzute la art.49 alin.(3). 

Dep.V.Popescu - PSD-SDU

Dep.István Antal - UDMR


Pentru acurateţea exprimării

250. 
Art. 51. - (1) Pentru exercitarea atribuţiilor prevăzute la art. 49 alin. (3) lit. b) autoritatea de reglementare percepe un tarif de monitorizare anual, în cuantum de 0,1% din cifra de afaceri a furnizorilor de servicii poştale autorizaţi în condiţiile prezentei ordonanţe. 


Art.51 se modifică şi va avea următorul cuprins:

(1) Furnizorii de servicii poştale autorizaţi în condiţiile prezentei ordonanţe datorează autorităţii de reglementare un tarif de monitorizare anual, în cuantum de 0,1% din cifra de afaceri pe anul anterior a fiecărui furnizor.

(2) Decizia prin care se stabileşte tariful de monitorizare datorat pentru un an se comunică în scris fiecărui furnizor, până la data de 15 mai a anului respectiv, prin serviciul de trimitere recomandată cu confirmare de primire.

(3) Tariful de monitorizare datorat trebuie achitat în două tranşe egale, prima în cel mult 45 de zile de la data comunicării deciziei prevăzute la alin.(2), iar cea de a doua până la data de 31 decembrie a anului respectiv.

(4) În scopul aplicării prevederilor prezentului articol, cifra de afaceri este suma veniturilor realizate din vânzările de produse sau din prestările de servicii realizate de agentul economic în cursul unui exerciţiu financiar.

(5) În vederea determinării cifrei de afaceri, furnizorii de servicii poştale au obligaţia de a transmite autorităţii de reglementare un exemplar al situaţiilor financiare anuale, o dată cu depunerea acestora la direcţia generală a finanţelor publice judeţene, respectiv a municipiului Bucureşti, în termenul prevăzut de lege.

(6) La încetarea activităţii în domeniul serviciilor poştale, indiferent de forma acestei încetări, orice furnizor de servicii poştale are obligaţia de a achita un tarif de monitorizare corespunzător, stabilit astfel:

a) în cazul în care încetarea activităţii se produce înainte de stabilirea tarifului de monitorizare anual, în condiţiile alin.(2), furnizorul datorează un tarif de monitorizare în cuantum de 0,1% din cifra de afaceri cumulată a anului anterior şi a anului în curs;

b) în cazul în care încetarea activităţii se produce după stabilirea tarifului de monitorizare anual, în condiţiile alin.(2), pe lângă acest tarif, furnizorul datorează şi un tarif suplimentar, în cuantum de 0,1% din cifra de afaceri pe anul în curs.

(7) Tariful de monitorizare prevăzut la alin.(6) trebuie achitat la data determinării, în condiţiile legii, a cifrei de afaceri. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru concordanţă cu Ordonanţa de urgenţă privind cadrul general de reglementare a comunicaţiilor, ce urmează a fi publicată în Monitorul Oficial al României.

251. 
(2) În cazul în care autoritatea de reglementare a delegat îndeplinirea atribuţiilor prevăzute la art. 49 alin. (3) lit.b) unei alte persoane juridice de drept public, tariful de monitorizare prevăzut la alin. (1) va fi perceput de către această persoană. 


Se abrogă 

Raportorii
Pentru concordanţă cu Ordonanţa de urgenţă privind cadrul general de reglementare a comunicaţiilor, ce urmează a fi publicată în Monitorul Oficial al României.

252. 
(3) Sumele rezultate din încasarea tarifului de monitorizare se reţin integral ca venituri proprii extrabugetare, cu titlu permanent, la dispoziţia autorităţii de reglementare sau a persoanei juridice prevăzute la alin. (2), după caz, şi vor fi folosite în conformitate cu prevederile bugetului de venituri şi cheltuieli aprobat potrivit legii. 


Se abrogă 

Raportorii
Pentru concordanţă cu Ordonanţa de urgenţă privind cadrul general de reglementare a comunicaţiilor, ce urmează a fi publicată în Monitorul Oficial al României.

253. 
(4) Sumele rămase neutilizate, stabilite la sfârşitul exerciţiului bugetar ca diferenţă între veniturile încasate şi cheltuielile efectuate, se reportează în anul următor. 


Se abrogă 

Raportorii
Pentru concordanţă cu Ordonanţa de urgenţă privind cadrul general de reglementare a comunicaţiilor, ce urmează a fi publicată în Monitorul Oficial al României.



254. 
(5) Cifra de afaceri prevăzută la alin. (1) este suma veniturilor realizate din vânzările de produse sau din prestările de servicii realizate de agentul economic în cursul ultimului exerciţiu financiar, din care se scad sumele reprezentând taxa pe valoarea adăugată. 


Se abrogă 

Raportorii
Pentru concordanţă cu Ordonanţa de urgenţă privind cadrul general de reglementare a comunicaţiilor, ce urmează a fi publicată în Monitorul Oficial al României.

255. 
Art. 52. - În cazurile prevăzute la art. 5 alin. (3), (5) şi (6), art. 6 alin. (2) şi (3), art. 7 alin. (2), art. 9 alin. (2), art. 10 alin. (2), art. 11 lit. e), art. 15 alin. (4), art. 16 alin. (3), art. 17 alin. (3) şi (5), art. 19, art. 22 alin. (2), (5) şi (6), art. 24 alin. (3), (4), (5) şi (6), art. 27, art. 28, art. 29 alin. (3), art. 30, art. 31 alin. (3), art. 32 alin. (2), art. 33, art. 34, art. 35 alin. (3) şi art. 36 alin. (1), în care autoritatea de reglementare este împuternicită să stabilească anumite obligaţii sau anumite condiţii, standarde, reguli, proceduri sau termene, autoritatea de reglementare este, de asemenea, împuternicită să stabilească sancţiunile aplicabile pentru nerespectarea acestor obligaţii, condiţii, standarde, reguli, proceduri sau termene. 


Art. 52. - În cazurile în care, în temeiul prezentei ordonanţe, autoritatea de reglementare este împuternicită să stabilească anumite obligaţii, condiţii, standarde, reguli, proceduri sau termene, autoritatea de reglementare este, de asemenea, împuternicită să stabilească sancţiunile aplicabile pentru nerespectarea acestor obligaţii, condiţii, standarde, reguli, proceduri sau termene. 

Dep.Dumitru Chiriţă - PSD-SDU

Dep.Aurel Daraban - PSD-SDU
Pentru a nu se exclude anumite cazuri în care poate interveni autoritatea de reglementare.

256. 
Art. 53. - Autoritatea de reglementare participă la negocierea sau semnarea acordurilor internaţionale cu autorităţile de reglementare în domeniul poştal ale altor ţări. 
Nemodificat


257. 
CAPITOLUL XIII

Regim sancţionator şi dispoziţii procedurale


Nemodificat

258. 
259. 
Art. 54. - (1) Controlul respectării prevederilor prezentei ordonanţe revine autorităţii de reglementare, care acţionează prin personalul de control împuternicit în acest scop. 


Nemodificat


260. 
(2) Autoritatea de reglementare poate delega exercitarea atribuţiilor prevăzute la alin. (1) unei alte persoane juridice de drept public cu atribuţii de supraveghere şi control în domeniul comunicaţiilor. 


Se abrogă 

Raportorii
Această teză se regăseşte în art.49 alin.(4)

261. 
Art. 55. - În exercitarea atribuţiilor de control personalul împuternicit în acest scop al autorităţii de reglementare sau al persoanei juridice prevăzute la art. 54 alin. (2) poate solicita furnizorilor de servicii poştale informaţiile care îi sunt necesare, menţionând baza legală şi scopul solicitării, şi poate stabili termene până la care aceste informaţii să îi fie furnizate, sub sancţiunea prevăzută de prezenta ordonanţă. 


Art. 55. - În exercitarea atribuţiilor de control personalul împuternicit în acest scop al autorităţii de reglementare poate solicita furnizorilor de servicii poştale informaţiile care îi sunt necesare, menţionând temeiul legal şi scopul solicitării, şi poate stabili termene până la care aceste informaţii să îi fie furnizate, sub sancţiunea prevăzută de prezenta ordonanţă. 

Dep.Dumitru Chiriţă - PSD-SDU

Dep.Aurel Daraban - PSD-SDU


Datorită eliminării art.54 alin.(2) şi pentru claritatea exprimării

262. 
Art. 56. - (1) Personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2) poate să solicite declaraţii sau orice documente necesare pentru efectuarea controlului, să ridice copii de pe orice registre, acte financiar-contabile şi comerciale sau alte evidenţe; de asemenea, este autorizat să facă inspecţii inopinate, al căror rezultat va fi consemnat într-un proces-verbal de constatare, şi să primească, la convocare sau la faţa locului, informaţii şi justificări. 


Art. 56. - (1) Personalul de control, împuternicit în acest scop, al autorităţii de reglementare poate să solicite declaraţiile sau documentele necesare pentru efectuarea controlului, să ridice copii de pe registre, acte financiar-contabile şi comerciale sau alte evidenţe; de asemenea, este autorizat să facă inspecţii inopinate, al căror rezultat va fi consemnat într-un proces-verbal de constatare, şi să primească, la convocare sau la faţa locului, informaţii şi justificări. 

Dep.V.Popescu - PSD-SDU


Datorită eliminării art.54 alin.(2) şi pentru claritatea exprimării

263. 
(2) La solicitarea personalului de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), ofiţerii şi subofiţerii din cadrul Ministerului de Interne sunt obligaţi să acorde tot sprijinul pentru a permite exercitarea puterilor de investigare prevăzute la alin. (1). 


(2) La solicitarea personalului de control, împuternicit în acest scop, al autorităţii de reglementare, ofiţerii şi subofiţerii din cadrul Ministerului de Interne sunt obligaţi să acorde tot sprijinul pentru a permite exercitarea puterilor de investigare prevăzute la alin. (1). 

Dep.Dumitru Chiriţă - PSD-SDU

Dep.Aurel Daraban - PSD-SDU


Datorită eliminării art.54 alin.(2) 

264. 
Art. 57. - (1) Autorităţile publice şi instituţiile publice sunt obligate să permită personalului de control, împuternicit în acest scop, al autorităţii de reglementare sau, după caz, al persoanei juridice prevăzute la art.54 alin. (2) accesul la documentele, datele şi informaţiile deţinute de acestea, în măsura în care sunt necesare îndeplinirii atribuţiilor de control ale autorităţii de reglementare sau, după caz, ale persoanei juridice prevăzute la art. 54 alin. (2), fără a se putea opune caracterului de secret de stat sau secret de serviciu al unor asemenea documente, date şi informaţii. 


Art. 57. - (1) În cazul în care pentru efectuarea controlului sunt necesare documente, date sau informaţii aflate în posesia altor autorităţi publice, acestea sunt obligate să permită personalului de control, împuternicit în acest scop, al autorităţii de reglementare, accesul la documentele, datele şi informaţiile în cauză, cu respectarea prevederilor Legii nr.182/2002 privind protecţia informaţiilor clasificate. 

Dep.István Antal - UDMR

Dep.V.Popescu - PSD-SDU


Pentru claritatea exprimării, coroborare cu Legea nr.182/2002 şi datorită eliminării art.54 alin.(2).

265. 
(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este ţinut de respectarea strictă a caracterului de secret de stat sau secret de serviciu atribuit legal respectivelor documente, date şi informaţii. 


(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este obligat să respecte caracterul de secret de stat sau secret de serviciu atribuit legal respectivelor documente, date şi informaţii, în conformitate cu prevederile Legii nr.182/2002 privind protecţia informaţiilor clasificate. 

Dep.V.Popescu - PSD-SDU


Pentru claritatea exprimării şi pentru coroborare cu Legea nr.182/2002.

266. 
Art. 58. - Constituie contravenţii următoarele fapte, dacă nu sunt săvârşite în astfel de condiţii încât să constituie infracţiuni: 


Art. 58. - Constituie contravenţii următoarele fapte, dacă nu sunt săvârşite în astfel de condiţii încât să constituie, potrivit legii penale, infracţiuni: 

Raportorii


Pentru claritatea exprimării

267. 
1. depunerea la un punct de acces a următoarelor categorii de trimiteri poştale: 


Nemodificat


268. 
a) trimiteri poştale constând în bunuri care, prin natura lor sau prin modul cum sunt ambalate, pot pricinui pagube persoanelor, mediului, instalaţiilor utilizate sau celorlalte bunuri; 
Nemodificat


269. 
b) trimiteri poştale al căror ambalaj prezintă inscripţii care contravin ordinii publice sau bunelor moravuri, precum şi trimiterile poştale constând în bunuri care contravin ordinii publice sau bunelor moravuri, dacă se depun neambalate; 


Nemodificat


270. 
c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente; 


c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs; 

Dep.V.Popescu - PSD-SDU
Pentru coroborare cu art.38 alin.(1)

271. 
d) trimiteri poştale constând în bunuri pentru care sunt stabilite condiţii speciale de transport, prin dispoziţii legale administrative, economice, sanitare, veterinare, fitosanitare şi altele similare, cu încălcarea condiţiilor obligatorii prevăzute prin aceste dispoziţii; 


Nemodificat


272. 
2. introducerea în trimiterile poştale cu tarif inferior a unor trimiteri poştale pentru care sunt stabilite tarife superioare sau tarife care prin însumare depăşesc tariful trimiterii în care au fost introduse; 


Nemodificat


273. 
3. francarea trimiterilor poştale cu timbre decupate din efecte poştale sau din alte formulare cu marcă poştală imprimată ori cu mărci poştale întrebuinţate sau prin oricare alt mijloc fraudulos; 


Nemodificat


274. 
4. împiedicarea instalării cutiilor poştale sau a instalaţiilor fizice care constituie puncte de contact; 


Nemodificat


275. 
5. distrugerea sau deteriorarea cutiilor poştale sau a instalaţiilor fizice care constituie puncte de contact ori deschiderea lor neautorizată; 


Nemodificat


276. 
6. amplasarea în vecinătatea sau pe suprafaţa unui obiect a oricăror semne, inscripţii, mărci, embleme sau alte mijloace de identificare care pot genera riscul de confuzie cu cutiile poştale sau cu instalaţiile fizice care constituie puncte de contact; 
Nemodificat


277. 
7. introducerea în cutiile poştale sau în instalaţiile fizice care constituie puncte de contact a unor bunuri care pot pricinui pagube persoanelor, mediului, instalaţiilor utilizate sau celorlalte bunuri; 


Nemodificat


278. 
8. încălcarea drepturilor acordate furnizorilor de servicii poştale în temeiul art. 11; 


8. încălcarea drepturilor acordate furnizorului de serviciu universal în temeiul prevederilor capitolului III;

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru coroborare cu capitolul III

279. 
9. încălcarea obligaţiilor prevăzute la art. 7 alin. (1), dacă nu sunt aplicabile prevederile art. 7 alin. (2); 


9. încălcarea obligaţiilor prevăzute la art.7; 

Dep.Dumitru Chiriţă - PSD-SDU

Dep.Ioan Bivolaru - PSD-SDU

Dep.István Antal - UDMR

Dep.Aurelia Vasile - PSD-SDU

Dep.Aurel Daraban - PSD-SDU


Pentru claritatea exprimării

280. 
10. încălcarea obligaţiilor prevăzute la art. 8, 9 sau 10;


Nemodificat


281. 
11. prestarea sau oferirea către public a serviciilor care fac obiectul unui drept rezervat, în temeiul art. 12, unui furnizor de serviciu universal, fără consimţământul acestuia; 


11. prestarea sau oferirea către public a serviciilor care fac obiectul unui drept rezervat furnizorului de serviciu universal;

Dep.Dumitru Chiriţă - PSD-SDU

Dep.Ioan Miclea - PRM

 
Pentru claritatea exprimării. Consimţământul furnizorului nu poate atrage lipsa caracterului contravenţional al faptei.

282. 
12. colectarea trimiterilor de corespondenţă care fac obiectul unui serviciu rezervat, urmată de livrarea acestora către alte persoane decât furnizorul de serviciu universal căruia i-a fost rezervat dreptul de a presta serviciul în cauză, fără consimţământul acestuia din urmă; 


12. colectarea trimiterilor de corespondenţă care fac obiectul unui serviciu rezervat, urmată de livrarea acestora către alte persoane decât furnizorul de serviciu universal căruia i-a fost rezervat dreptul de a presta serviciul în cauză; 

Dep.Dumitru Chiriţă - PSD-SDU

Dep.Ioan Miclea - PRM

Dep.Marin Anton - PNL

Dep.Aurel Daraban - PSD-SDU


Consimţământul furnizorului nu poate atrage lipsa caracterului contravenţional al faptei.

283. 
13. utilizarea de semne, inscripţii, mărci, embleme, ştampile sau orice alte mijloace de identificare care pot genera riscul de confuzie cu cele utilizate de un furnizor de serviciu universal; 


Nemodificat


284. 
14. prestarea sau oferirea către public de servicii poştale de către persoane care nu sunt autorizate să furnizeze servicii poştale în sensul prezentei ordonanţe; 


Nemodificat


285. 
15. prestarea sau oferirea către public a altor servicii poştale decât cele pentru care a fost obţinută licenţa individuală sau autorizaţia generală; 


15. prestarea sau oferirea către public a altor servicii poştale decât cele pentru care a fost obţinut dreptul de furniza servicii poştale în condiţiile regimului de autorizare generală sau pe baza licenţei individuale; 

Dep.Dumitru Chiriţă - PSD-SDU

Dep.Aurel Daraban - PSD-SDU


Pentru claritatea exprimării şi coroborare cu prevederile capitolului V.

286. 
16. nerespectarea obligaţiilor prevăzute în licenţele individuale sau a obligaţiilor care incumbă titularilor autorizaţiei generale, stabilite potrivit prevederilor art. 15 sau ale art. 16, după caz; 


16. nerespectarea obligaţiilor care incumbă titularilor dreptului de a furniza servicii poştale în condiţiile regimului de autorizare generală sau a obligaţiilor prevăzute în licenţele individuale, stabilite potrivit prevederilor art. 15 sau ale art. 16, după caz; 

Dep.Dumitru Chiriţă - PSD-SDU

Dep.Ioan Bivolaru - PSD-SDU

Dep.István Antal - UDMR

Dep.Aurelia Vasile - PSD-SDU


Pentru claritatea exprimării şi coroborare cu prevederile capitolului V.

287. 
17. încălcarea obligaţiilor prevăzute la art. 22 alin. (1), (2), (4) sau (5), art. 23, 24 sau 25; 


Nemodificat


288. 
18. încălcarea prevederilor art. 26; 


Nemodificat


289. 
19. încălcarea obligaţiilor prevăzute la art. 27; 


Nemodificat


290. 
20. încălcarea obligaţiilor prevăzute la art. 28, art. 29 alin. (1) şi (2), art. 30, 31, art. 32 alin. (2), art. 35 sau art. 37;


20. încălcarea obligaţiilor prevăzute la art. 28, art. 29 alin. (1) şi (2), art. 30, 31, art. 32 alin. (2) sau art. 37; 

Raportorii


Datorită eliminării art.35

291. 
21. furnizarea de informaţii inexacte sau nefurnizarea informaţiilor solicitate conform prevederilor art. 50; 


Se abrogă

Raportorii


Aceste fapte există sancţionate ca abateri administrative

292. 
22. furnizarea de documente, înregistrări şi evidenţe într-o formă incompletă în timpul controlului desfăşurat conform prevederilor art. 54-57; 


Se abrogă

Raportorii


Aceste fapte există sancţionate ca abateri administrative

293. 
23. refuzul de a se supune unui control desfăşurat conform prevederilor art. 54-57. 


Se abrogă

Raportorii


Aceste fapte există sancţionate ca abateri administrative

294. 
Art. 59. - (1) Contravenţiile prevăzute la art. 58 se sancţionează astfel: 


Nemodificat


295. 
a) cele de la pct. 1-8, cu amendă de la 500.000 lei la 5.000.000 lei; 


Nemodificat


296. 
b) cele de la pct. 9-23, cu amendă de la 5.000.000 lei la 250.000.000 lei, iar pentru furnizorii de servicii poştale cu o cifră de afaceri de peste 5.000.000.000 lei, cu o amendă în sumă de până la 5% din cifra de afaceri; de asemenea, în situaţiile în care gravitatea faptei o justifică, autoritatea de reglementare poate decide, după caz, respingerea cererii de acordare a licenţei individuale, neacordarea autorizaţiei generale ori retragerea licenţei individuale sau a autorizaţiei generale. 


b) cele de la pct. 9-20, cu amendă de la 5.000.000 lei la 250.000.000 lei, iar pentru furnizorii de servicii poştale cu o cifră de afaceri de peste 5.000.000.000 lei, cu o amendă în cuantum de până la 5% din cifra de afaceri; de asemenea, în situaţiile în care gravitatea faptei o justifică, autoritatea de reglementare poate decide, după caz, respingerea cererii de acordare a licenţei individuale, neacordarea dreptului de a furniza servicii poştale în condiţiile regimului de autorizare generală ori retragerea licenţei individuale sau a dreptului de a furniza servicii poştale în condiţiile regimului de autorizare generală. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru claritatea exprimării şi datorită eliminării pct.21-23.

297. 
(2) Cuantumul amenzilor poate fi actualizat prin hotărâre a Guvernului, în funcţie de evoluţia indicelui inflaţiei.


Nemodificat


298. 
(3) Individualizarea sancţiunii în cazul săvârşirii uneia dintre contravenţiile prevăzute la art. 58 pct. 9-23 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 


(3) Individualizarea sancţiunii în cazul săvârşirii uneia dintre contravenţiile prevăzute la art.58 pct.9-20 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 

Dep.Dumitru Chiriţă - PSD-SDU

Dep.Aurel Daraban - PSD-SDU


Datorită eliminării pct.21-23.

299. 
Art. 60. - (1) Autoritatea de reglementare poate obliga furnizorii de servicii poştale la plata unor amenzi administrative în sumă de până la 100.000.000 lei pentru fiecare zi de întârziere, stabilind totodată şi data de la care acestea se calculează, pentru a-i determina: 


Nemodificat


300. 
a) să furnizeze în mod complet şi corect informaţiile care le-au fost cerute conform prevederilor art. 50 sau 55; 


Nemodificat


301. 
b) să se supună controlului prevăzut la art. 54-57; 
Nemodificat


302. 
c) să se conformeze în termenul stabilit măsurilor luate de autoritatea de reglementare sau, după caz, de persoana juridică prevăzută la art. 54 alin. (2), în temeiul atribuţiilor de control menţionate la art. 54. 


c) să se conformeze în termenul stabilit măsurilor luate de autoritatea de reglementare, în temeiul atribuţiilor de control menţionate la art. 54. 


S-a abrogat art.54 alin.(2).

303. 
(2) Nivelul maxim al amenzilor administrative prevăzute la alin. (1) poate fi actualizat prin hotărâre a Guvernului, în funcţie de evoluţia indicelui inflaţiei. 


(2) Cuantumul amenzilor administrative prevăzute la alin. (1) poate fi actualizat prin hotărâre a Guvernului, în funcţie de evoluţia indicelui inflaţiei. 

Dep.Dumitru Chiriţă - PSD-SDU

Dep.István Antal - UDMR

Dep.Aurel Daraban - PSD-SDU


Pentru claritatea exprimării

304. 
(3) Sumele rezultate din încasarea amenzilor administrative stabilite la alin. (1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite în conformitate cu prevederile bugetului de venituri şi cheltuieli aprobat potrivit legii. 


(3) Prin derogare de la prevederile art.2 din Ordonanţa de urgenţă a Guvernului nr.30/2002 pentru modificarea unor anexe la Legea bugetului de stat pe anul 2002 nr.743/2001, precum şi a unor alte acte normative, sumele rezultate din încasarea amenzilor administrative stabilite la alin.(1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite în conformitate cu prevederile bugetului de venituri şi cheltuieli, aprobat potrivit legii. 

Dep.Dumitru Chiriţă - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU

Dep.Aurel Daraban - PSD-SDU

Dep.István Erdei - UDMR


Pentru respectarea normelor de tehnică legislativă

305. 
Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), iar cele prevăzute la art. 58 pct. 1-8, şi de către ofiţerii şi subofiţerii din cadrul Ministerului de Interne. 


Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare, iar cele prevăzute la art. 58 pct. 1-8, şi de către ofiţerii şi subofiţerii din cadrul Ministerului de Interne. 


S-a abrogat art.54 alin.(2).

306. 
(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau subofiţeri din cadrul Ministerului de Interne. 


(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau subofiţeri din cadrul Ministerului de Interne, după caz. 

Raportorii


Pentru claritatea exprimării

307. 
(3) Sancţiunile pentru contravenţiile prevăzute la art. 58 pct. 9-23, precum şi amenzile administrative prevăzute la art.60 se aplică de către organele de control ale autorităţii de reglementare sau ale persoanei juridice prevăzute la art. 54 alin. (2). 


(3) Sancţiunile pentru contravenţiile prevăzute la art.58 pct.9-20, precum şi amenzile administrative prevăzute la art.60 se aplică de către organele de control ale autorităţii de reglementare. 

Raportorii
Datorită eliminării pct. 21-23 şi a art. 54 alin. (2)

308. 
(4) Actul prin care se aplică sancţiunile pentru contravenţiile prevăzute la art. 58 sau amenzile administrative prevăzute la art. 60, neatacat în termenul prevăzut de lege, constituie titlu executoriu, fără vreo altă formalitate. 


(4) Actul prin care se aplică amenzile administrative prevăzute la art.60 constituie titlu executoriu, fără vreo altă formalitate. 

Raportorii
Pentru sancţiunile contravenţionale, caracterul de titlu executoriu este prevăzut în Ordonanţa Guvernului nr.2/2001

309. 
Art. 62. - Bunurile ce fac obiectul contravenţiilor prevăzute la art. 58 pct. 1 vor fi confiscate şi valorificate, în condiţiile legii. 


Nemodificat


310. 
Art. 63. - În măsura în care prezenta ordonanţă nu dispune altfel, contravenţiilor prevăzute la art. 58 li se aplică dispoziţiile Ordonanţei Guvernului nr.2/2001 privind regimul juridic al contravenţiilor. 


Art. 63. - În măsura în care prezenta ordonanţă nu dispune altfel, contravenţiilor prevăzute la art. 58 li se aplică dispoziţiile Ordonanţei Guvernului nr.2/2001 privind regimul juridic al contravenţiilor, aprobată, cu modificări şi completări, prin Legea nr.180/2002. 

Dep.V.Popescu - PSD-SDU

Raportorii


Pentru respectarea normelor de tehnică legislativă

311. 
Art. 64. - Orice persoană care utilizează sau divulgă în alte scopuri decât cele prevăzute de prezenta ordonanţă documente sau informaţii cu caracter de secret profesional, primite sau de care a luat cunoştinţă înîndeplinirea atribuţiilor de serviciu ori în legătură cu serviciul, răspunde potrivit legii penale, putând fi obligată şi la repararea prejudiciului cauzat. 


Se abrogă
Raportorii
Prevederea nu este necesară, întrucât există alte dispoziţii legale care sancţionează aceste fapte.

312. 
CAPITOLUL XIV

Dispoziţii finale şi tranzitorii


Nemodificat


313. 
Art. 65. - (1) Ministerul Comunicaţiilor şi Tehnologiei Informaţiei este organul administraţiei publice centrale care are sarcina de a organiza şi de a supraveghea îndeplinirea obligaţiilor ce rezultă pentru România din actele Uniunii Poştale Universale şi din alte instrumente juridice internaţionale în domeniul poştal la care România este parte. 


Nemodificat


314. 
(2) Ministerul Comunicaţiilor şi Tehnologiei Informaţiei reprezintă administraţia poştală română în relaţiile cu toate organizaţiile internaţionale. 


Nemodificat


315. 
(3) Ministerul Comunicaţiilor şi Tehnologiei Informaţiei poate delega îndeplinirea atribuţiilor prevăzute la alin. (1) şi (2) altor persoane juridice, de drept public sau de drept privat. 


(3) Ministerul Comunicaţiilor şi Tehnologiei Informaţiei poate delega îndeplinirea atribuţiilor prevăzute la alin. 

(1) şi (2) altor persoane juridice. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Antal - UDMR


Noţiunea de “persoană juridică“ este generală, nefiind necesară exemplificarea ei.

316. 
Art. 66. - În situaţii excepţionale, precum stare de asediu, stare de urgenţă, dezastre sau calamităţi, Ministerul Comunicaţiilor şi Tehnologiei Informaţiei, în colaborare cu Ministerul Apărării Naţionale şi cu celelalte instituţii din sistemul naţional de apărare, poate dispune reorganizarea, restrângerea sau suspendarea temporară a serviciilor poştale, făcând publică această decizie. 


Nemodificat


317. 
Art. 67. - Autorizaţiile existente rămân valabile timp de un an de la data intrării în vigoare a prezentei ordonanţe, perioadă în care, la cerere, acestea trebuie înlocuite cu autorizaţia generală sau licenţa individuală, potrivit prevederilor prezentei ordonanţe, respectând termenul de valabilitate din autorizaţia iniţială, fără a fi necesară achitarea unei noi taxe de autorizare. 


Art. 67. - Autorizaţiile existente rămân valabile timp de un an de la data intrării în vigoare a prezentei ordonanţe, cu excepţia cazului în care prevăd un termen mai scurt. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.Ioan Miclea - PRM 


Pentru claritatea exprimării

318. 

Se introduce alin.(2) cu următorul cuprins :

(2) Până la expirarea duratei de valabilitate, stabilită conform prevederilor alin. (1), titularii vor solicita acordarea dreptului de a furniza servicii poştale în condiţiile regimului de autorizare generală sau emiterea licenţei individuale, potrivit prevederilor prezentei ordonanţe. 

Dep.Dumitru Chiriţă - PSD-SDU

Dep.Aurel Daraban - PSD-SDU

Dep.István Antal - UDMR

Dep.Ioan Bivolaru - PSD-SDU

Dep.Aurelia Vasile - PSD-SDU


319. 
Art. 68. - Organizarea evidenţei contabile separate, potrivit art. 24, de către furnizorii de servicii poştale care, la data intrării în vigoare a prezentei ordonanţe, sunt autorizaţi să presteze asemenea servicii în baza Legii serviciilor poştale nr. 83/1996 se va realiza în termen de 6 luni de la această dată. În situaţii excepţionale autoritatea de reglementare poate autoriza prelungirea acestui termen cu încă 6 luni. 


Nemodificat


320. 
Art. 69. - Pe data intrării în vigoare a prezentei ordonanţe se abrogă: 


Nemodificat


321. 
a) Legea serviciilor poştale nr. 83/1996, publicată în Monitorul Oficial al României, Partea I, nr.156 din 22 iulie 1996;
Nemodificat


322. 
b) Ordonanţa Guvernului nr.116/1999 pentru modificarea şi completarea Legii serviciilor poştale nr.83/1996, publicată în Monitorul Oficial al României, Partea I, nr.426 din 31 august 1999; 


Nemodificat




323. 
c) Legea nr. 5/2001 privind scutirea de taxe pentru expedierea unor publicaţii destinate diasporei româneşti, publicată în Monitorul Oficial al României, Partea I, nr.61 din 5 februarie 2001; 


Nemodificat


324. 
d) orice alte dispoziţii contrare. 


Nemodificat




325. 
ANEXĂ 

Taxele de autorizare pentru servicii poştale: 

a) pe raza unei localităţi cu: 

     - până la 100.000 de locuitori: 3.000.000 lei; 

     - între 100.000-500.000 de locuitori: 5.000.000 lei; 

     - mai mult de 500.000 de locuitori: 9.000.000 lei; 

b) pe raza unui judeţ: 15.000.000 lei; 

c) pe raza a 5 sau mai multe judeţe sau pe teritoriul naţional: 50.000.000 lei.


Se abrogă

Raportorii


Pentru coroborare cu prevederile art. 17

326. 

Art.II. - Ordonanţa Guvernului nr.31/2002 privind serviciile poştale, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Raportorii




II.   A M E N D A M E N T E    R E S P I N S E



În urma dezbaterii, comisia a respins următoarele amendamente:

Nr.

crt.
Text iniţial
Amendamentul propus şi autorul acestuia
Motivare

a) argumente pentru susţinerea amendamentelor

b) argumente pentru respingerea amendamentelor

0
1
2
3

1.
Art.1. - Prezenta ordonanţă are ca scop stabilirea condiţiilor de furnizare a serviciilor poştale şi asigurarea accesului la serviciul universal, în vederea creării unei pieţe concurenţiale şi promovării intereselor utilizatorilor.


Art.1. - Prezenta ordonanţă are ca scop stabilirea condiţiilor de furnizare a serviciilor poştale şi asigurarea accesului la serviciul universal, fără discriminări de ordin politic, religios, etnic, ideologic sau social, în vederea creării unei pieţe concurenţiale şi promovării intereselor utilizatorilor.

Dep.Alexandru Sassu - PD


a) Pentru corelare cu Constituţia

b) Nediscriminarea operează doar în cazul serviciului universal, celelalte servicii poştale fiind prestate pe baze exclusiv comerciale, care nu presupun un tratatment egal pentru toţi beneficiarii lor. În cazul serviciului universal, nediscriminarea a fost prevăzută la art.8 lit.c) 

2.
Art.2. - c) puncte de acces - ansamblul instalaţiilor fizice, inclusiv cutiile poştale puse la dispoziţie publicului pe drumurile publice sau în sediile furnizorilor de servicii poştale, prin intermediul cărora trimiterile poştale pot fi introduse în reţeaua poştală;


Art.2. - c) puncte de acces - ansamblul instalaţiilor fizice, inclusiv cutiile poştale puse la dispoziţie publicului în locuri publice sau în sediile furnizorilor de servicii poştale, prin intermediul cărora trimiterile poştale pot fi introduse în reţeaua poştală;

Dep.Varujan Pambuccian - Minorităţi
a) Pentru extinderea ariei de cuprindere la aeroporturi, gări etc.

b) Ideea cuprinsă în amendament a fost preluată, eliminându-se orice referire care ar putea restrânge amplasarea punctelor de acces

0
1
2
3

3. 
Art.2. - r) autorizaţie - orice act care stabileşte drepturi şi obligaţii specifice sectorului poştal şi care permite furnizarea serviciilor poştale, act care poate fi o autorizaţie generală sau o licenţă individuală, astfel:


Art.2. - r) autorizaţie - orice act care stabileşte drepturi şi obligaţii specifice sectorului poştal şi care permite furnizarea serviciilor poştale, care poate fi o autorizaţie generală sau o licenţă individuală, astfel:

Dep.Alexandru Sassu - PD


 a) Pentru eliminarea repetiţiei

 b) Lit.e) a fost eliminată, iar pe cale de consecinţă amendamentul a rămas fără obiect

4. 
Art.2. - t) expeditor - persoana fizică sau juridică ce generează efectiv trimiterea poştală şi o introduce în reţeaua poştală, personal sau prin intermediul unui terţ;


Art.2. - t) expeditor - persoana fizică sau juridică ce generează efectiv trimiterea poştală şi o introduce în reţeaua poştală.

Dep.Varujan Pambuccian - Minorităţi


a) Pentru eliminarea redundanţei

 b) Introducerea trimiterii poştale poate fi făcută în ambele moduri, de aceea sintagma a fost reaşezată astfel încât să se refere doar la introducerea trimiterilor poştale



5. 
Art.4. - (3) - b) în cazul existenţei unor suspiciuni cu privire la săvârşirea uneia dintre contravenţiile prevăzute la art. 58, cu condiţia ca deschiderea trimiterii poştale să se realizeze de către una dintre persoanele prevăzute la art. 61 alin. (1), în prezenţa expeditorului sau a destinatarului ori, dacă acest lucru nu este posibil, în prezenţa unui martor neutru, iar identitatea persoanelor care au deschis trimiterea şi a persoanelor care au asistat la deschidere să fie consemnată într-un proces-verbal semnat de toate părţile prezente. 


Art.4. - (3) - b) în cazul existenţei unor suspiciuni cu privire la săvârşirea uneia dintre contravenţiile prevăzute la art. 58 pct.1 lit.a) c) şi d) cu condiţia ca deschiderea trimiterii poştale să se realizeze de către una dintre persoanele prevăzute la art. 61 alin. (1), în prezenţa expeditorului sau a destinatarului ori, dacă acest lucru nu este posibil, în prezenţa unui martor neutru, iar identitatea persoanelor care au deschis trimiterea şi a persoanelor care au asistat la deschidere să fie consemnată într-un proces-verbal semnat de toate părţile prezente. 

Dep.V.Popescu - PSD-SDU

Dep.Robert Raduly - UDMR


a) Pentru acurateţe juridică

b) Alin.(3) a fost eliminat, iar pe cale de consecinţă amendamentul a rămas fără obiect

6. 
Art. 5. - (1) Dreptul de acces la serviciul universal reprezintă dreptul de a beneficia de furnizarea permanentă a serviciilor poştale incluse în sfera serviciului universal, la anumite standarde de calitate, în orice punct de pe teritoriul României, la tarife accesibile tuturor utilizatorilor.

(2) Orice persoană, fizică sau juridică, română ori străină, are dreptul de acces la serviciul universal. 

(3) Autoritatea de reglementare stabileşte condiţiile de amplasare a punctelor de acces şi a punctelor de contact, astfel încât densitatea acestora să ţină seama de nevoile utilizatorilor, precum şi de standardele de calitate a serviciilor poştale din sfera serviciului universal.

(4) Serviciile incluse în sfera serviciului universal sunt: 

a) colectarea, sortarea, transportul şi livrarea trimiterilor poştale interne şi internaţionale, în greutate de până la 2 kg; 

b) colectarea, sortarea, transportul şi livrarea coletelor poştale interne şi internaţionale, în greutate de până la 10 kg;

c) distribuirea coletelor poştale în greutate de până la 20 kg, expediate din afara teritoriului României către o adresă aflată pe teritoriul acesteia; 

d) serviciul de trimitere recomandată, indiferent dacă trimiterea este internă sau internaţională; 

e) serviciul de trimitere cu valoare declarată, indiferent dacă trimiterea este internă sau internaţională; 

f) orice alte servicii poştale stabilite prin hotărâre a Guvernului, dacă răspund unor necesităţi de ordin social sau economic ale utilizatorilor, care nu pot fi asigurate în mod satisfăcător în condiţiile unei pieţe concurenţiale. 

(5) Autoritatea de reglementare poate mări limita de greutate prevăzută la alin. (4) lit. b) până la cel mult 20 kg şi poate stabili condiţii speciale pentru livrarea la domiciliu a coletelor poştale respective. 

(6) Dimensiunile minime şi maxime ale trimiterilor poştale care fac obiectul serviciilor poştale incluse în sfera serviciului universal se stabilesc de autoritatea de reglementare, în conformitate cu prevederile actelor adoptate de Uniunea Poştală Universală.
Art. 5. - (1) Serviciile incluse în sfera serviciului universal sunt: 

a) colectarea, sortarea, transportul şi livrarea trimiterilor poştale interne şi internaţionale, în greutate de până la 2 kg; 

b) colectarea, sortarea, transportul şi livrarea coletelor poştale interne şi internaţionale, în greutate de până la 10 kg;

c) distribuirea coletelor poştale în greutate de până la 20 kg, expediate din afara teritoriului României către o adresă aflată pe teritoriul acesteia; 

d) serviciul de trimitere recomandată, indiferent dacă trimiterea este internă sau internaţională; 

e) serviciul de trimitere cu valoare declarată, indiferent dacă trimiterea este internă sau internaţională; 

f) orice alte servicii poştale stabilite prin hotărâre a Guvernului, dacă răspund unor necesităţi de ordin social sau economic ale utilizatorilor, care nu pot fi asigurate în mod satisfăcător în condiţiile unei pieţe concurenţiale. 

(2) Dreptul de acces la serviciul universal reprezintă dreptul de a beneficia de furnizarea permanentă a serviciilor poştale incluse în sfera serviciului universal, la anumite standarde de calitate, în orice punct de pe teritoriul României, la tarife accesibile tuturor utilizatorilor.

(3) Orice persoană, fizică sau juridică, română ori străină, are dreptul de acces la serviciul universal. 

(4) Autoritatea de reglementare stabileşte condiţiile de amplasare a punctelor de acces şi a punctelor de contact, astfel încât densitatea acestora să ţină seama de nevoile utilizatorilor, precum şi de standardele de calitate a serviciilor poştale din sfera serviciului universal.

(5) Autoritatea de reglementare poate mări limita de greutate prevăzută la alin. (4) lit. b) până la cel mult 20 kg şi poate stabili condiţii speciale pentru livrarea la domiciliu a coletelor poştale respective. 

(6) Dimensiunile minime şi maxime ale trimiterilor poştale care fac obiectul serviciilor poştale incluse în sfera serviciului universal se stabilesc de autoritatea de reglementare, în conformitate cu prevederile actelor adoptate de Uniunea Poştală Universală.

Dep.V.Popescu - PSD-SDU


a) Pentru o mai bună sistematizare a textului

b) Sistematizarea din varianta iniţială este adecvată, întrucât la alin.(1) se  prezintă dreptul de acces la serviciul universal, iar în continuare se detaliază toate elementele prevăzute la alin.(1)



7. 
Art.7. - (2) Prin excepţie de la prevederile alin. (1) autoritatea de reglementare poate stabili ca livrarea să se facă la anumite instalaţii corespunzătoare, în condiţii determinate. 


Art.7. - (2) Prin excepţie de la prevederile alin. (1) autoritatea de reglementare poate stabili:

a) livrarea să se facă la anumite instalaţii corespunzătoare, în condiţii determinate;

b) cazuri sau condiţii geografice excepţionale.

Dep.Alexandru Sassu - PD


a) Pentru prevederea separată a excepţiilor

b) Textul, în varianta iniţială, este în acord cu Directiva 97/67/EC. Pe de altă parte, textul este mai clar în varianta iniţială

8. 
Art.8. - c) să ofere servicii disponibile pentru toţi utilizatorii fără discriminări, în special de ordin politic, religios sau ideologic;


Art.8. - c) să ofere servicii disponibile pentru toţi utilizatorii fără discriminări.

Dep.Alexandru Sassu - PD


a) Pentru eliminarea redundanţei în raport cu art.1

b) Numai în cazul serviciului universal este aplicabil principiul nediscriminării



9. 
Art. 9. - (1) Orice furnizor de serviciu universal are obligaţia să pună la dispoziţie utilizatorilor, în mod regulat, informaţii detaliate şi actualizate cu privire la caracteristicile serviciilor oferite din sfera serviciului universal, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate ale acestor servicii. 


Art. 9. - (1) Orice furnizor de serviciu universal are obligaţia să pună la dispoziţie utilizatorilor periodic informaţii detaliate şi actualizate cu privire la caracteristicile serviciilor oferite din sfera serviciului universal, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate ale acestor servicii. 

Dep.V.Popescu - PSD-SDU


a) Pentru acurateţea exprimării

b) Sintagma este des folosită în actele normative, amendamentul propus nefiind de natură să aducă o mai mare acurateţe exprimării

10. 
Art.11. - În vederea asigurării serviciului universal furnizorii de serviciu universal beneficiază de următoarele drepturi:

a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în zonele libere sau în proprietatea ori în administrarea societăţilor comerciale, societăţilor naţionale, companiilor naţionale şi regiilor autonome cu obiect de activitate în domeniul transporturilor feroviare, maritime, fluviale şi aeriene; 


Art.11. - În vederea asigurării serviciului universal furnizorii de serviciu universal beneficiază de următoarele drepturi:

a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în zonele libere sau în proprietatea ori în administrarea societăţilor comerciale cu capital majoritar de stat, societăţilor naţionale, companiilor naţionale şi regiilor autonome cu obiect de activitate în domeniul transporturilor feroviare, maritime, fluviale şi aeriene; 


a) Pentru respectarea dreptului de proprietate privată şi pentru asigurarea priorităţii de acces

b) Art.11 a fost reformulat, pe cale de consecinţă amendamentul rămânând fără obiect

11. 
Art. 14. - Sfera serviciilor care pot fi rezervate, determinată potrivit art. 12 şi 13, poate fi restrânsă prin hotărâre a Guvernului, în vederea liberalizării graduale şi controlate a pieţei serviciilor poştale. 


Art. 14. - Sfera serviciilor care pot fi rezervate, determinată potrivit art. 12, poate fi restrânsă prin hotărâre a Guvernului, în vederea liberalizării graduale şi controlate a pieţei serviciilor poştale. 

Dep.V.Popescu - PSD-SDU


a) Art.13 stabileşte drepturi care nu pot fi rezervate. Pentru modificarea art.13 se impune emiterea unui act normativ cu aceeaşi forţă juridică a ordonanţei

b) Sfera serviciilor care pot fi rezervate se stabileşte prin raportarea celor două articole, deci menţionarea şi a art.13 este corectă



12. 
Art.15. - (3) Licenţa individuală va conţine obligaţia titularului de a respecta atât cerinţele esenţiale, cât şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe.

(4) Autoritatea de reglementare stabileşte condiţiile şi procedura de acordare, modificare, retragere şi suspendare a licenţelor individuale, precum şi conţinutul licenţelor, inclusiv obligaţiile care incumbă titularilor, ţinând seama de prevederile alin.(2) şi (3), cu respectarea principiilor transparenţei, nediscriminării, proporţionalităţii şi obiectivităţii.


Art.15. - (3) Licenţa individuală va conţine obligaţia titularului de a respecta atât cerinţele esenţiale prevăzute de lege, cât şi cele cuprinse în reglementările emise pe baza prezentei ordonanţe.

(4) Autoritatea de reglementare stabileşte condiţiile şi procedura de acordare, modificare, suspendare şi retragere a licenţelor individuale, precum şi conţinutul licenţelor, inclusiv obligaţiile care incumbă titularilor, ţinând seama de prevederile alin.(2) şi (3), cu respectarea principiilor transparenţei, nediscriminării, proporţionalităţii şi obiectivităţii.

Dep.V.Popescu - PSD-SDU


a) Pentru acurateţe juridică

b) Art.15 şi art.16 au fost reformulate, astfel încât amendamentul a rămas fără obiect 

13. 
Art.16 - (2) Autorizaţia generală se acordă cu condiţia ca solicitantul să îşi asume obligaţia de a respecta cerinţele esenţiale, precum şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe.

(3) Autoritatea de reglementare stabileşte condiţiile şi procedura de acordare, modificare, retragere şi suspendare a autorizaţiei generale, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii.

(4) Autorizaţia generală se consideră obţinută în termen de 45 de zile de la data înregistrării cererii,  cu excepţia situaţiei în care solicitantului I s-a comunicat în acest interval decizia de neacordare a autorizaţiei.


Art.16 - (2) Autorizaţia generală se acordă cu condiţia ca solicitantul să îşi asume obligaţia de a respecta cerinţele esenţiale prevăzute de lege, cât şi cele cuprinse în reglementările emise pe baza prezentei ordonanţe.

(3) Autoritatea de reglementare stabileşte condiţiile şi procedura de acordare, modificare, suspendare şi retragere a autorizaţiei generale, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii.

(4) Autorizaţia generală intră în vigoare în termen de 45 de zile de la data înregistrării cererii,  cu excepţia situaţiei în care solicitantului I s-a comunicat în acest interval decizia de neacordare a autorizaţiei.

Dep.V.Popescu - PSD-SDU


a) Pentru acurateţe juridică

b) Art.15 şi art.16 au fost reformulate, astfel încât amendamentul a rămas fără obiect

14. 
Art.17. - (2) Taxele de autorizare pot fi modificate prin hotărâre a Guvernului, în funcţie de evoluţia indicelui inflaţiei. 

(3) Modul de încasare a taxelor de autorizare se stabileşte de autoritatea de reglementare.

(5) Neplata taxelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea autorizaţiei generale. 


Art.17. - (2) Taxele de autorizare pot fi modificate prin hotărâre a Guvernului. 

(3) Procedura de încasare a taxelor de autorizare se stabileşte de autoritatea de reglementare.

(5) Neachitarea taxelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea autorizaţiei generale. 

Dep.V.Popescu - PSD-SDU


a) Pentru a nu restrânge cazurile de modificare a taxelor şi pentru acurateţe juridică

b) Alin.(3) a fost abrogat iar noţiunea de “neplată” este adecvată contextului

15. 
Art. 18. - (1) Decizia de respingere a cererii de acordare a licenţei individuale şi decizia de neacordare a autorizaţiei generale trebuie motivate şi se comunică solicitantului în termenul prevăzut la art. 15 alin. (5), respectiv în termenul prevăzut la art. 16 alin. (4), putând fi contestate de solicitant în conformitate cu normele de contencios administrativ. 


Art. 18. - (1) Decizia de respingere a cererii de acordare a licenţei individuale sau decizia de neacordare a autorizaţiei generale trebuie motivate şi se comunică solicitantului în termenul prevăzut la art. 15 alin. (5), respectiv în termenul prevăzut la art. 16 alin. (4), putând fi contestate de solicitant în conformitate cu normele de contencios administrativ. 

Dep.V.Popescu - PSD-SDU


a) Nu sunt cumulative

b) Nu sunt cumulative însă particula “sau” duce la concluzia că deciziile sunt alternative. De aceea, a fost păstrată particula “şi”, care exprimă cele două tipuri de decizii de respingere.

16. 
Art.22. - (2) Furnizorii de serviciu universal cărora li s-a rezervat dreptul de a presta unul sau mai multe servicii poştale din sfera serviciului universal în conformitate cu prevederile art. 12 au obligaţia de a supune spre aprobare autorităţii de reglementare tarifele percepute pentru serviciile rezervate şi de a le aduce la cunoştinţă publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 

(3) În vederea aprobării tarifelor percepute pentru serviciile rezervate, autoritatea de reglementare va solicita avizul consultativ al Oficiului Concurenţei. 

(4) În situaţia în care un furnizor de serviciu universal aplică tarife reduse în cazul unui volum mare de trimiteri de la acelaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora.


Art.22. - (2) Furnizorii de serviciu universal cărora li s-a acordat dreptul de a presta unul sau mai multe servicii poştale din sfera serviciului universal în conformitate cu prevederile art. 12 au obligaţia de a supune spre aprobare autorităţii de reglementare tarifele percepute pentru serviciile rezervate şi de a le aduce la cunoştinţă publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 

(3) În vederea aprobării tarifelor percepute pentru serviciile rezervate, autoritatea de reglementare va solicita avizul consultativ al Oficiului Concurenţei, care are caracter consultativ.

(4) În situaţia în care un furnizor de serviciu universal aplică tarife reduse în cazul unui volum mare de trimiteri ale  aceluiaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora.

Dep.V.Popescu - PSD-SDU


a) Pentru acurateţea limbajului

b) Textul a fost reformulat, amendamentul rămânând fără obiect

17. 
Art. 25. - Este interzisă subvenţionarea serviciilor poştale nerezervate pe baza veniturilor obţinute din furnizarea serviciilor rezervate, cu excepţia cazurilor în care această subvenţionare este strict necesară îndeplinirii obligaţiilor privind furnizarea serviciilor poştale din sfera serviciului universal. 


Art. 25. - Este interzisă subvenţionarea serviciilor poştale nerezervate pe baza veniturilor obţinute din furnizarea serviciilor rezervate.

Dep.V.Popescu - PSD-SDU
a) Pentru împiedicarea subvenţionării încrucişate şi corelare cu politica UE

b) Textul, în redactarea actuală, este în acord cu Directiva 97/67/EC

18. 
Art.27. - (2) Autoritatea de reglementare poate stabili reguli minime obligatorii aplicabile serviciilor poştale, serviciului de distribuire a telegramelor şi serviciilor financiar-poştale, cu respectarea prevederilor cuprinse în prezenta ordonanţă, în celelalte acte normative şi în instrumentele internaţionale ratificate sau aprobate de România. Furnizorii de servicii poştale au obligaţia de a respecta aceste reguli în relaţiile cu utilizatorii. 


Art.27. - (2) Autoritatea de reglementare  stabileşte reguli minime obligatorii aplicabile serviciilor poştale, serviciului de distribuire a telegramelor şi serviciilor financiar-poştale, cu respectarea prevederilor cuprinse în prezenta ordonanţă, în celelalte acte normative şi în instrumentele internaţionale ratificate sau aprobate de România. Furnizorii de servicii poştale au obligaţia de a respecta aceste reguli în relaţiile cu utilizatorii. 

Dep.V.Popescu - PSD-SDU


a) Deoarece nu se stabilesc cazuri speciale în acest alineat care să justifice opţiunea autorităţii în stabilirea unor reguli

b) Textul a fost reformulat în acord cu Directiva 97/67/EC.

19. 
(3) Autoritatea de reglementare poate stabili condiţiile în care furnizorii de servicii poştale trebuie să îşi îndeplinească obligaţiile prevăzute la alin. (1) şi (2). 


(3) Autoritatea de reglementare stabileşte condiţiile în care furnizorii de servicii poştale trebuie să îşi îndeplinească obligaţiile prevăzute la alin. (1) şi (2). 

Dep.V.Popescu - PSD-SDU


a) Deoarece alin.(1) şi (2) stabilesc obligaţii

b) Autoritatea va stabili reguli doar atunci când constată, din practică, faptul că destinatarii normei juridice o aplică în mod necorespunzător. Numai în acest caz se vor stabili reguli general valabile.



20. 
Art. 35. - (1) Timbrele poştale se pot valorifica atât la valoarea lor nominală, cât şi la valoarea lor filatelică. În situaţii excepţionale ele se pot valorifica şi la preţul de cost, cu acordul prealabil al autorităţii de reglementare.


Art. 35. - (1) Timbrele poştale se pot valorifica atât la valoarea lor nominală, cât şi la valoarea lor filatelică. În cazuri justificate, ele se pot valorifica şi la preţul de cost, cu aprobarea prealabilă al autorităţii de reglementare.

Dep.V.Popescu - PSD-SDU


a) Pentru acurateţea exprimării

b) Textul a fost eliminat, amendamentul rămânând fără obiect

21. 
Art.36 - (3) Administrarea Conservatorului de timbre se realizează de către o persoană juridică de drept public sau de drept privat, anume desemnată de autoritatea de reglementare.


Eliminat
a) Pentru corelare cu Legea nr.182/2000 privind protejarea patrimoniului cultural naţional mobil

b) Este necesară prevederea titularului dreptului de administrare şi modul de desemnare a acestuia



22. 
Art.37 - b) colectarea, sortarea, transportul şi livrarea trimiterilor poştale sunt posibile cu personalul şi mijloacele obişnuite de care dispune furnizorul respectiv;


Art.37 - b) colectarea, sortarea, transportul şi livrarea trimiterilor poştale sunt posibile cu personalul şi mijloacele  de care dispune furnizorul respectiv;

Dep.V.Popescu - PSD-SDU


a) Pentru acurateţea limbajului

b) Este de la sine înţeles că este vorba de “mijloacele obişnuite”

23. 
Art.39. - (2) Ambalajul folosit de expeditor trebuie să fie suficient şi să corespundă standardelor şi normelor tehnice în vigoare.

(3) Ambalajul se consideră ca suficient în cazul în care se apreciază că el protejează trimiterea poştală, de la depunerea ei la punctul de acces până la eliberarea ei destinatarului, în condiţii normale de colectare, sortare, transport şi livrare. 

(4) Trimiterile poştale care, prin natura lor, nu au nevoie de ambalaj se pot depune şi neambalate. Furnizorul de servicii poştale poate pretinde expeditorului ca aceste mărfuri neambalate să fie grupate în unităţi mai mari, care să faciliteze operaţiunile de colectare, sortare, transport şi livrare. 

(5) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, expeditorul trebuie să aplice etichete sugestive, care să indice modul de manipulare şi depozitare. Furnizorul de servicii poştale poate pretinde expeditorului folosirea unor etichete tipizate. 


Art.39. - (2) Ambalajul folosit de expeditor trebuie să corespundă standardelor şi normelor tehnice în vigoare.

(3) se elimină

(4) Pentru trimiterile poştale multiple care, prin natura lor, nu au nevoie de ambalaj, furnizorul de servicii poştale poate solicita expeditorului ca aceste trimiteri să fie grupate în unităţi mai mari, care să faciliteze operaţiunile de colectare, sortare, transport şi livrare. 

(5) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, expeditorul trebuie să aplice etichete sugestive, care să indice modul de manipulare şi depozitare. Furnizorul de servicii poştale poate solicita expeditorului folosirea unor etichete tipizate. 

Dep.Robert Raduly - UDMR

Dep.V.Popescu - PSD-SDU
a) Normele stabilesc pe baza standardelor când un ambalaj e suficient; pentru acurateţea exprimării

b)Textul a fost reformulat, amendamentul rămânând fără obiect

24. 
Art. 40. - (1) Furnizorul de servicii poştale este răspunzător faţă de utilizatori pentru: 

a) prestarea serviciului, în condiţiile prevăzute de lege şi de contractul încheiat cu expeditorul; 

b) paguba care rezultă din pierderea totală sau parţială sau din deteriorarea trimiterii poştale, survenită din momentul depunerii acesteia la punctul de acces şi până la livrarea către destinatar. 

(2) Termenul de introducere a reclamaţiei prealabile adresate furnizorului de servicii poştale şi termenul de păstrare pentru trimiterile poştale interne este de 6 luni, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces. 

(3) Termenul de soluţionare a reclamaţiei prealabile adresate furnizorului de servicii poştale este de 3 luni pentru trimiterile poştale interne, iar pentru trimiterile externe este cel stabilit prin înţelegerile internaţionale la care România este parte şi se calculează de la data introducerii reclamaţiei. 


Art. 40. - (1) Furnizorul de servicii poştale este răspunzător faţă de utilizatori pentru: 

a) prestarea serviciului, în condiţiile prevăzute de lege şi şi a prevederilor contractului încheiat cu expeditorul; 

b) paguba care rezultă din deteriorarea trimiterii poştalesau din pierderea parţială sau totală, survenită din momentul depunerii acesteia la punctul de acces şi până la livrarea la destinatar. 

(2) Termenul de păstrare pentru trimiterile poştale interne este de 90 de zile, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces.

(21) Termenul de introducere a reclamaţiei prealabile adresate furnizorului de servicii poştale este de 90 de zile, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces. 

(3) Termenul de soluţionare a reclamaţiei prealabile adresate furnizorului de servicii poştale este de 30 de zile pentru trimiterile poştale interne, iar pentru trimiterile externe este cel stabilit prin înţelegerile internaţionale la care România este parte şi se calculează de la data introducerii reclamaţiei. 

Dep.Robert Raduly - UDMR

Dep.V.Popescu - PSD-SDU


a) Pentru acurateţea limbajului şi pentru distincţia între păstrarea trimiterii şi procedura de introducere a reclamaţiei

b) Textul a fost reformulat în totalitate, amendamentul rămânând fără obiect

25. 
Art. 41. - (1) Termenul pentru introducerea acţiunii în justiţie este de 6 luni pentru trimiterile poştale interne şi de un an pentru cele externe. 


Art. 41. - (1) Termenul pentru introducerea acţiunii în justiţie este de 90 de zile pentru trimiterile poştale interne şi de un an pentru cele externe. 

Dep.Robert Raduly - UDMR


a) Pentru consecvenţa cu art.40

b) Termenul este de prescripţie, fiind justificată durata de 6 luni

26. 
Art. 43. - (1) Furnizorii de servicii poştale răspund pentru trimiterile poştale interne, după cum urmează: 

b) în caz de pierdere parţială, distrugere parţială sau deteriorare: 


Art. 43. - (1) Furnizorii de servicii poştale răspund pentru trimiterile poştale interne, după cum urmează: 

b) în caz de pierdere sau sustragere parţială, distrugere parţială sau deteriorare: 


a) Pentru completarea cazurilor

b) Nu există noţiunea de “sustragere parţială”

27. 
Art. 45. - Trimiterile poştale care nu au putut fi livrate destinatarilor şi nici expeditorilor devin proprietatea furnizorului de servicii poştale după expirarea termenului de introducere a reclamaţiei prealabile şi de păstrare prevăzut la art. 40 alin. (2). 


Art. 45. - Trimiterile poştale care nu au putut fi livrate destinatarilor şi nici expeditorilor din motive imputabile acestora devin proprietatea furnizorului de servicii poştale după expirarea termenului de introducere a reclamaţiei prealabile şi de păstrare prevăzut la art. 40 alin. (2). 

Dep.V.Popescu - PSD-SDU


a) Nu pot deveni proprietate a furnizorului dacă vina aparţine acestuia

b) Utilizatorul trebuie să fie diligent şi să introducă reclamaţia prealabilă

28. 
Art. 48. - Expeditorii răspund faţă de furnizorii de servicii poştale pentru daunele rezultate din natura periculoasă a bunurilor care fac obiectul trimiterilor poştale şi pentru cele care se datorează ambalajului insuficient, în limita valorii daunelor şi a sumelor plătite ca despăgubire altor beneficiari ai serviciilor poştale ale căror trimiteri poştale au fost deteriorate din această cauză. 


Art. 48. - Expeditorii răspund faţă de furnizorii de servicii poştale pentru daunele rezultate din natura periculoasă a bunurilor care fac obiectul trimiterilor poştale şi pentru cele care se datorează nerespectării standardelor şi normelor privind ambalarea, în limita valorii daunelor şi a sumelor plătite ca despăgubire altor beneficiari ai serviciilor poştale ale căror trimiteri poştale au fost deteriorate din această cauză. 

(2) Expeditorii răspund pentru daunele provocate mediului, reyultate din natura periculoasă a bunurilor care fac obiectul trimiterilor poştale şi pentru cele care se datorează nerespectării standardelor şi normelor privind ambalarea, conform legislaţiei mediului.

Dep.V.Popescu - PSD-SDU

a) Pentru corelare cu prevederile referitoare la ambalare; pentru reglementarea răspunderii pentru daunele provocate mediului

b) Textul a fost eliminat, amendamentul rămânând fără obiect

29. 
Art.49. - (1) - c) promovarea eficienţei economice a furnizorilor de servicii poştale; 

d) asigurarea sustenabilităţii economice a activităţilor pe care furnizorii de servicii poştale sunt obligaţi sau autorizaţi să le efectueze. 

(2) Pentru scopurile aplicării prezentei ordonanţe atribuţiile autorităţii de reglementare sunt îndeplinite de Ministerul Comunicaţiilor şi Tehnologiei Informaţiei.

(3) - a) să ia orice măsuri necesare în vederea organizării aplicării prezentei ordonanţe; 


Art.49. - (1) - c) promovarea unor măsuri de eficienţă economică pentru furnizorii de servicii poştale; 

d) promovarea sustenabilităţii economice a activităţilor pe care furnizorii de servicii poştale sunt obligaţi sau autorizaţi să le efectueze. 

(2) Până la înfiinţarea autorităţii de reglementare, atribuţiile acesteia, în sensul prezentei legi, revin Ministerului Comunicaţiilor şi Tehnologiei Informaţiei.

(3) - a) să ia măsurile necesare în vederea organizării aplicării prezentei ordonanţe; 

Dep.Robert Raduly- UDMR

Dep.V.Popescu - PSD-SDU


a) Pentru acurateţea exprimării

b) Este vorba de “eficienţa furnizorului de servicii poştale”; textul alin.(2) a fost reformulat; legea reglementează autoritatea de reglementare la un anumit moment dat

30. 
Art. 51. - (3) Sumele rezultate din încasarea tarifului de monitorizare se reţin integral ca venituri proprii extrabugetare, cu titlu permanent, la dispoziţia autorităţii de reglementare sau a persoanei juridice prevăzute la alin. (2), după caz, şi vor fi folosite în conformitate cu prevederile bugetului de venituri şi cheltuieli aprobat potrivit legii. 


(3) Sumele rezultate din încasarea tarifului de monitorizare se reţin integral ca venituri proprii extrabugetare, cu titlu permanent, la dispoziţia autorităţii de reglementare sau a persoanei juridice prevăzute la alin. (2), după caz, şi vor fi incluse în bugetul de venituri şi cheltuieli pentru a fi folosite conform art.49 alin.(3) lit.b).

Dep.V.Popescu - PSD-SDU


a) Pentru specificarea destinaţiei sumelor

b) Destinaţia sumelor obţinute va fi stabilită prin bugetul de venituri şi cheltuieli 

31. 
Art. 57. - (1) Autorităţile publice şi instituţiile publice sunt obligate să permită personalului de control, împuternicit în acest scop, al autorităţii de reglementare sau, după caz, al persoanei juridice prevăzute la art.54 alin. (2) accesul la documentele, datele şi informaţiile deţinute de acestea, în măsura în care sunt necesare îndeplinirii atribuţiilor de control ale autorităţii de reglementare sau, după caz, ale persoanei juridice prevăzute la art. 54 alin. (2), fără a se putea opune caracterului de secret de stat sau secret de serviciu al unor asemenea documente, date şi informaţii. 

(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este ţinut de respectarea strictă a caracterului de secret de stat sau secret de serviciu atribuit legal respectivelor documente, date şi informaţii. 


Art. 57. - (1) Autorităţile publice şi instituţiile publice sunt obligate să permită personalului de control, împuternicit în acest scop, al autorităţii de reglementare sau, după caz, al persoanei juridice prevăzute la art.54 alin. (2) accesul la documentele, datele şi informaţiile deţinute de acestea, în măsura în care sunt necesare îndeplinirii atribuţiilor de control, fără a se putea opune invocând prevederile legislaţiei privind informaţiile clasificate. 

(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este obligat la respectarea strictă a caracterului informaţiilor clasificate de care iau cunoştinţă.

Dep.V.Popescu - PSD-SDU 


a) Pentru corelare cu legislaţia privind informaţiile clasificate

b) Textul a fost reformulat, preluându-se ideea cuprinsă în amendament iar noţiunile de “secret de stat” şi “secret de serviciu” există în Legea nr.182/2002

32. 
Art.58. - 1. depunerea la un punct de acces a următoarelor categorii de trimiteri poştale:

a) trimiteri poştale constând în bunuri care, prin natura lor sau prin modul cum sunt ambalate, pot pricinui pagube persoanelor, mediului, instalaţiilor utilizate sau celorlalte bunuri; 

c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente; 

7. introducerea în cutiile poştale sau în instalaţiile fizice care constituie puncte de contact a unor bunuri care pot pricinui pagube persoanelor, mediului, instalaţiilor utilizate sau celorlalte bunuri; 

21. furnizarea de informaţii inexacte sau nefurnizarea informaţiilor solicitate conform prevederilor art. 50; 


Art.58. - 1. depunerea la un punct de acces a următoarelor categorii de trimiteri poştale:

a) trimiteri poştale constând în bunuri care, prin natura lor sau prin modul cum sunt ambalate, pot aduce prejudicii persoanelor sau pot pricinui pagube, mediului, instalaţiilor utilizate sau celorlalte bunuri; 

c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente conform legii; 

7. introducerea în cutiile poştale sau în instalaţiile fizice care constituie puncte de contact a unor bunuri care pot aduce prejudicii persoanelor sau pot pricinui pagube persoanelor, mediului, instalaţiilor utilizate sau celorlalte bunuri; 

21. furnizarea eronată a unor informaţii sau nefurnizarea informaţiilor solicitate conform prevederilor art. 50; 

Dep.V.Popescu - PSD-SDU


a) Pentru acurateţe juridică

b) Noţiunile de “prejudiciu” şi “pagubă” sunt sinonime; textul pct.21 a fost eliminat

33. 
Art. 59. - (1) Contravenţiile prevăzute la art. 58 se sancţionează astfel: 

a) cele de la pct. 1-8, cu amendă de la 500.000 lei la 5.000.000 lei; 

b) cele de la pct. 9-23, cu amendă de la 5.000.000 lei la 250.000.000 lei, iar pentru furnizorii de servicii poştale cu o cifră de afaceri de peste 5.000.000.000 lei, cu o amendă în sumă de până la 5% din cifra de afaceri; de asemenea, în situaţiile în care gravitatea faptei o justifică, autoritatea de reglementare poate decide, după caz, respingerea cererii de acordare a licenţei individuale, neacordarea autorizaţiei generale ori retragerea licenţei individuale sau a autorizaţiei generale. 

(2) Cuantumul amenzilor poate fi actualizat prin hotărâre a Guvernului, în funcţie de evoluţia indicelui inflaţiei.

(3) Individualizarea sancţiunii în cazul săvârşirii uneia dintre contravenţiile prevăzute la art. 58 pct. 9-23 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 


Art.59 - (1) În cazul constatării unor contravenţii prevăzute la art.58, autoritatea de reglementare ia măsuri de încunoştiinţare a furnizorului de servicii cu obligaţia acestuia de a se încadra în termen de 5 zile în prevederile prezentei ordonanţe.

(29 În cazul neremedierii aspectelor semnalate de autoritatea de reglementare în termenul fixat, se aplică amenzi astfel:

a) cele de la pct. 1-8, cu amendă de la 500.000 lei la 5.000.000 lei; 

b) cele de la pct.9-23, cu amendă de la 5.000.000 lei la 250.000.000 lei; în cazul furnizorilor de servicii poştale cu o cifră de afaceri de peste 5.000.000.000 lei cuantumul amenzii este de la 250.000.000 lei la 1.250.000.000 lei;

(3) În cazul repetării abaterii semnalate, autoritatea de reglementare poate decide, în funcţie de gravitatea faptei după caz, respingerea cererii de acordare a licenţei individuale, neacordarea unei autorizaţii generale ori retragerea licenţei individuale sau a autorizaţiei generale.

(4) Cuantumul amenzilor poate fi actualizat prin hotărâre a Guvernului, în funcţie de evoluţia indicelui inflaţiei.

(5) Individualizarea sancţiunii în cazul săvârşirii uneia dintre contravenţiile prevăzute la art. 58 pct. 9-23 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 

Dep.V.Popescu


a) Pentru introducerea etapei de atenţionare şi diferenţierea sancţiunilor

b) Nu este necesară această etapă, dat fiind că s-a săvârşit o faptă gravă ; Directiva 97/67/EC, spre deosebire de directivele din domeniul comunicaţiilor, nu prevede obligativitatea acestei etape

34. 
Art. 60. - (1) Autoritatea de reglementare poate obliga furnizorii de servicii poştale la plata unor amenzi administrative în sumă de până la 100.000.000 lei pentru fiecare zi de întârziere, stabilind totodată şi data de la care acestea se calculează, pentru a-i determina: 

(3) Sumele rezultate din încasarea amenzilor administrative stabilite la alin. (1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite în conformitate cu prevederile bugetului de venituri şi cheltuieli aprobat potrivit legii. 


Art. 60. - (1) Autoritatea de reglementare poate obliga furnizorii de servicii poştale la plata unor amenzi contravenţionale în sumă de până la 100.000.000 lei pentru fiecare zi de întârziere, stabilind totodată şi data de la care acestea se calculează, pentru a-i determina: 

(3) Sumele rezultate din încasarea amenzilor contravenţionale stabilite la alin. (1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite pentru asigurarea condiţiilor privind îndeplinirea atribuţiilor de supraveghere şi control. 

Dep.V.Popescu - PSD-SDU


a) Pentru corelare cu Ordonanţa nr.2/2001

b) Amenzile contravenţionale şi cele administrative sunt două categorii distincte 

35. 
Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), iar cele prevăzute la art. 58 pct. 1-8, şi de către ofiţerii şi subofiţerii din cadrul Ministerului de Interne. 

(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau subofiţeri din cadrul Ministerului de Interne. 

(3) Sancţiunile pentru contravenţiile prevăzute la art. 58 pct. 9-23, precum şi amenzile administrative prevăzute la art.60 se aplică de către organele de control ale autorităţii de reglementare sau ale persoanei juridice prevăzute la art. 54 alin. (2). 

(4) Actul prin care se aplică sancţiunile pentru contravenţiile prevăzute la art. 58 sau amenzile administrative prevăzute la art. 60, neatacat în termenul prevăzut de lege, constituie titlu executoriu, fără vreo altă formalitate. 


Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), iar cele prevăzute la art. 58 pct. 1-8, şi de către ofiţerii şi agenţii de poliţie  din cadrul Ministerului de Interne. 

(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau agenţii de poliţie din cadrul Ministerului de Interne. 

(3) Sancţiunile pentru contravenţiile prevăzute la art. 58 pct. 9-23, precum şi amenzile contravenţionale prevăzute la art.60 se aplică de către organele de control ale autorităţii de reglementare sau ale persoanei juridice prevăzute la art. 54 alin. (2). 

(4) Actul prin care se aplică sancţiunile pentru contravenţiile prevăzute la art. 58 sau amenzile contravenţionale prevăzute la art. 60, neatacat în termenul prevăzut de lege, constituie titlu executoriu, fără vreo altă formalitate. 

Dep.V.Popescu - PSD-SDU


a) Pentru corelare cu modificările legislaţiei privind MI

b) Noţiunile de “ofiţeri” şi “subofiţeri de poliţie” sunt utilizate în numeroase acte normative; amenzile administrative şi cele contravenţionale sunt două categorii distincte 

36. 
ANEXĂ 

Taxele de autorizare pentru servicii poştale: 

a) pe raza unei localităţi cu: 

     - până la 100.000 de locuitori: 3.000.000 lei; 

     - între 100.000-500.000 de locuitori: 5.000.000 lei; 

     - mai mult de 500.000 de locuitori: 9.000.000 lei; 

b) pe raza unui judeţ: 15.000.000 lei; 

c) pe raza a 5 sau mai multe judeţe sau pe teritoriul naţional: 50.000.000 lei.


ANEXĂ 

Taxele de autorizare pentru servicii poştale: 

a) pe teritoriul unei localităţi cu: 

     - până la 100.000 de locuitori: 15.000.000 lei; 

     - între 100.000-500.000 de locuitori: 45.000.000 lei; 

     - mai mult de 500.000 de locuitori: 100.000.000 lei; 

b) pe teritoriul unui judeţ sau a municipiului Bucureşti: 200.000.000 lei; 

c) pe teritoriul a 5 sau mai multe judeţe sau pe teritoriul naţional: 1.000.000.000 lei.

Dep.Varujan Pambuccian - Minorităţi


a) Pentru corelare cu câştigul anual al furnizorului de servicii (5% din tariful unei trimiteri poştale)

b) Anexa a fost eliminată în raport cu noua redactare a art.17, amendamentul rămânând fără obiect

